Home / Scammer

0322979800 Nombor Siapa? CIMB ke?
February 7, 2023September 14, 2022 by Dhia

Sengaja tak angkat no telefon 0322979800 sebab takut scammer? Baru Google sebab takut scam kan?
Jangan risau, kami akan berkongsi jalan penyelesaian supaya anda dapat menjejaki siapa pemilik no telefon +60322979800 ini.

Content0322979800 Nombor Siapa?1. Check pemilik no telefon 0322979800 melalui portal CCID SEMAKMULECara guna CCID portal SEMAKMULECara guna aplikasi Check Scammers CCID2. Check owner nombor telefon 0322979800 guna TruecallerCara guna website TruecallerCara guna aplikasi Truecaller3. Semak pemilik phone number 0322979800 guna WhoscallCara guna aplikasi Whoscall
0322979800 Nombor Siapa?

CIMB

Ada yang kata ini nombor telemarketer CIMB yang nak promosi kad kredit dan insurans takaful. Entah betul, entah tidak.
Wallahua’alam.

Untuk makluman, informasi ini kami cari dan research sendiri, hasil gabungan daripada beberapa portal carian nombor telefon yang lain seperti:

whocallsme.com
revealname.com
junkcall.org
whoseno.com
whosnumber.com
phonenumbers.ie

Yang terbaik, kami sarankan anda check sendiri.
Lagi puas hati.
Ikuti panduan yang kami sediakan ini.

1. Check pemilik no telefon 0322979800 melalui portal CCID SEMAKMULE
SEMAKMULE adalah satu laman web / aplikasi yang dibangunkan oleh Commercial Crime Investigation Department (CCID), Polis Diraja Malaysia (PDRM).
Jika rasa ragu-ragu, sila buat semakan di SEMAKMULE.
Cara guna CCID portal SEMAKMULE
Berikut adalah cara menggunakan SEMAKLMULE melalui portal CCID bagi menyemak nombor +60 3 2297 9800 :

Layari laman web rasmi portal CCID SEMAKMULE di sini: https://semakmule.rmp.gov.my
Anda akan dapat lihat paparan berikut:

Masukkan No Akaun Bank
Kategori
Captcha

Untuk semak nombor telefon, JANGAN masukkan No Akaun Bank terlebih dahulu
Klik Kategori dan pilih Nombor Telefon
Isikan nombor telefon dalam ruangan Masukkan No Telefon
Isikan Captcha seperti yang tertera
Tekan butang Semak Maklumat
Akan keluar paparan “Sila Tunggu, Sementara Menghubungi Server CCIS”
Tunggu sebentar
Akan keluar paparan berkenaan nombor telefon ini
Jika nombor ini ada dalam database PDRM, contoh paparan adalah seperti berikut: “AMARAN. 0322979800 Ada 1 Repot Telah Dibuat. Untuk Maklumat Lanjut Sila Berhubung Mana-mana Balai Polis Berhampiran.”
Jika nombor ini tiada dalam database PDRM, contoh paparan adalah seperti berikut: “Tiada Report Diperolehi . Walau Tiada Report Diperolehi, Ini Tidak Bermaksud Selamat, Sila Berwaspada.”
Selesai

Cara guna aplikasi Check Scammers CCID
Untuk makluman, mobile app SEMAKMULE CCID ini hanya untuk pengguna Android sahaja dan bukan pengguna iPhone. Semakan guna browser di semakmule.rmp.gov.my pun boleh juga.

Berikut ialah cara untuk menggunakan aplikasi Check Scammers CCID SEMAKMULE:

Download dahulu mobile app Check Scammers CCID oleh PDRM untuk Android melalui Google Play.
Install aplikasi ini ke dalam telefon bimbit anda
Tekan Open dan buka aplikasi tersebut
Anda kini berada di muka hadapan aplikasi ini
Di bahagian Paparan Maklumat, akan ada 2 pilihan:

Akaun Bank Penipu
Nombor Telefon Penipu

Pilih Nombor Telefon Penipu
Masukkan nombor telefon yang dikehendaki
Tekan butang Semak untuk membuat semakan
Jika nombor ini ada dalam database PDRM, akan keluar paparan Hasil Maklumat Semakan. Contoh paparan adalah seperti berikut: “0322979800 Ada 1 Repot Polis. Carian Dibuat: 3 Kali”
Jika nombor ini tiada dalam database PDRM, Hasil Maklumat Semakan tidak akan memaparkan apa-apa.
Selesai

2. Check owner nombor telefon 0322979800 guna Truecaller
Truecaller ialah satu laman web dan juga aplikasi yang boleh gunakan untuk mengesan nombor telefon yang tidak dikenali.
Jangan bimbang, Truecaller adalah percuma. Cuma perlu daftar sebelum guna.

Cara guna website Truecaller
Berikut adalah cara untuk menggunakan Truecaller untuk semak nombor 03 2297 9800:

Layari laman web rasmi Truecaller di sini: https://www.truecaller.com
Akan keluar paparan “The world’s Best Caller ID and Spam Blocking app”
Masukkan nombor telefon dalam ruangan carian
Tekan butang Cari
Anda kini perlu login untuk buat semakan
Tekan butang SIGN IN WITH GOOGLE
Anda akan dibawa ke bahagian sign-in untuk Google.
Sila login seperti biasa dengan memasukkan username dan password seperti mahu login Gmail
Kemudian, setelah selesai, anda akan dibawa semula ke laman Truecaller
Sekarang, hasil carian nombor telefon +60 3 2297 9800 tadi anda akan tertera di skrin
Jika nombor ini ada dalam database Truecaller, akan keluar paparan nama pemilik nombor telefon
Jika nombor ini tidak ada dalam database Truecaller, akan keluar nombor telefon sahaja
Untuk versi percuma, anda hanya boleh memasukkan maksimum kepada lima nombor telefon sahaja.
Lebih daripada itu, anda perlu download aplikasi Truecaller.
Selesai

Cara guna aplikasi Truecaller
Berikut pula ialah cara untuk menggunakan aplikasi Truecaller untuk check no 03 2297 9800:

Download dahulu mobile app Truecaller

Untuk Android di Google Play
Untuk iPhone di Apple App Store

Install aplikasi Truecaller dalam telefon bimbit anda
Buka aplikasi tersebut
Masukkan nombor telefon anda
Tekan butang GET STARTED
Sila sahkan nombor telefon anda
Di bahagian Confirm Your Number, tekan butang Yes
Tekan butang Agree & Continue
Masukkan SMS yang dihantar ke telefon anda untuk pengesahan
Isikan bahagian Create Profile dengan mengisi  First Name dan Last Name sudah memadai
Tidak perlu masukkan Email
Tekan butang Continue
Tekan butang Next
Tekan butang Next lagi
Ikut arahan di bahagian Turn On Spam protection
Ini penting supaya anda boleh menerima notifikasi dan warning jika ada telemarketer cuba hubungi anda
Kembali semula ke aplikasi Truecaller
Tekan butang Allow Permission
Sekarang, anda telah selesai setup Truecaller
Sekarang, masukkan nombor telefon 03-22979800 yang ingin dicari dalam ruangan carian
Jika nombor ini ada dalam database Truecaller, akan keluar paparan nama pemilik nombor telefon
Jika nombor ini tidak ada dalam database Truecaller, akan keluar nombor telefon sahaja
Selesai

3. Semak pemilik phone number 0322979800 guna Whoscall
Aplikasi Whoscall berasal dari Taiwan.
Whoscall pun ada database sendiri.
Kita boleh terus block nombor telefon tersebut.
Cara guna aplikasi Whoscall
Whoscall tidak sediakan carian dan semakan melalui laman web.
Anda perlu download dan install Whoscall terlebih dahulu.
Berikut ialah cara untuk menggunakan aplikasi Whoscall untuk check no phone 03-22979800:

Download dahulu mobile app Truecaller

Untuk Android di Google Play
Untuk iPhone di Apple App Store

Install aplikasi Truecaller dalam telefon bimbit anda
Buka aplikasi tersebut
Tekan butang Next beberapa kali
Ambil Free Plan sahaja atau tekan butang Skip di bahagian atas skrin
Tekan butang Enable Now
Ikut arahan seterusnya di bahagian Call blocking & Identification
Ini penting supaya anda boleh menerima notifikasi dan warning jika ada telemarketer cuba hubungi anda
Kembali semula ke aplikasi Whoscall
Tekan butang Search di bahagian bawah skrin
Masukkan nombor telefon 03-22979800 di ruangan carian
Jika nombor ini ada dalam database Whoscall, akan keluar paparan nama pemilik nombor telefon
Jika nombor ini tidak ada dalam database Whoscall, akan keluar nombor telefon sahaja
Selesai

Akhir kata
Diharapkan agar perkongsian berkenaan nombor telefon 0322979800 akan memudahkan lagi urusan anda.
Jangan terlampau percayakan seseorang.
Jaga diri baik-baik.
Semoga bermanfaat.

PENAFIAN
Salam,
Saya Dhia.
Kami tidak bertanggungjawab ke atas nombor telefon +60 3 2297 9800 yang dipaparkan di sini.
Nombor telefon 03 22979800 ini adalah data carian pembaca.
Kalau bukan scammer, sila hubungi kami.
Kami akan check nombor 22979800 ini.
Semoga Allah selamatkan kita semua daripada scammer.

Categories Scammer Tags scam, scammer

Ini No Siapa?
1300300300 Nombor Siapa?0320374830 Nombor Siapa?0327242543 Nombor Siapa?0323874094 Nombor Siapa?0327261397 Nombor Siapa?0326332000 Nombor Siapa?0326123114 Nombor Siapa?0327229774 Nombor Siapa?0327230910 Nombor Siapa?0327025703 Nombor Siapa?0323874089 Nombor Siapa?0327224593 Nombor Siapa?0327229717 Nombor Siapa?0327806100 Nombor Siapa?0355103543 Nombor Siapa?0327832340 Nombor Siapa?0395441188 Nombor Siapa?0327195111 Nombor Siapa?095220855 Nombor Siapa?0327033000 Nombor Siapa?


Home / e-Government

kis.kemas.gov.my (Login, Daftar Kursus & Mohon Guru KEMAS)

Bagi yang suka dengan keletah kanak-kanak, anda boleh mohon kerja kosong guru tabika KEMAS melalui kis.kemas.gov.my. Sama juga seperti permohonan untuk mengisi jawatan kosong polis di epengambilan.rmp.gov.my, ada beberapa langkah yang terlibat dalam proses permohonan menjadi guru dan menghadiri kursus di KEMAS. Izinkan kami berkongsi.
1. Daftar akaun di kis.kemas.gov.my
Untuk memudahkan proses permohonan guru tabika KEMAS, anda boleh ikuti pendaftaran online seperti di bawah:

Layari laman web rasmi KEMAS di sini: https://kis.kemas.gov.my
Di bahagian Log Masuk Sistem, tekan butang Daftar yang berwarna kuning
Sila baca dan fahami paparan sebelum buat pendaftaran. Antara isinya ialah:

Pemohon dikehendaki membaca syarat-syarat permohonan terlebih dahulu sebelum permohonan dilakukan
Akaun pemohon ini akan digunakan untuk SEMUA jenis permohonan menggunakan KEMAS Intake System. Pemohon hanya perlu mendaftar sekali sahaja untuk semua jenis permohonan
Semakan keputusan permohonan akan menggunakan kata laluan yang sama dengan kata laluan semasa permohonan. Sila ingat kata laluan bagi mengelakkan kesulitan dimasa akan datang
Pendaftaran baru akan memerlukan pengaktifan akaun melalui emel yang akan dihantar kepada pemohon. Sila semak akaun emel selepas mendaftar untuk pengaktifan

Tekan butang Teruskan
Di bahagian Daftar, isikan maklumat seperti dipinta

Nama Penuh (Seperti dalam Kad Pengenalan)
Kad Pengenalan
Email
Kata Laluan
Ulang Kata Lauan
Masukkan kod captcha seperti yang terpapar

Tekan butang Daftar
Sila semak email untuk mengaktifkan akaun KEMAS

2. Login kis.kemas.gov.my
Kami andaikan anda sudah mengaktifkan akaun KEMAS.

Layari laman web rasmi KEMAS di sini: https://kis.kemas.gov.my
Lihat bahagian Log Masuk Sistem di sebelah kanan
Masukkkan No Kad Pengenalan
Masukkan Kata Laluan
Tekan butang Log Masuk
Jika tidak ada apa-apa masalah, anda akan berjaya masuk ke dalam sistem

3. Permohonan guru KEMAS / mengikuti kursus pendidikan awal kanak-kanak
Selepas Log Masuk, anda akan dapat melihat pengumuman berkenaan tawaran jawatan kosong guru KEMAS. Ada kalanya, terdapat juga pengumuman mengenai tawaran mengikut kursus sijil pendidikan awal kanak-kanak untuk TABIKA/TASKA.
Untuk memohon jawatan kosong atau menghadiri kursus pendidikan awal kanak-kanak seperti yang diiklankan, klik pautan pada iklan tersebut. Seterusnya, ikut langkah-langkah seperti di bawah untuk mengisi borang permohonan:

Layari laman web rasmi KEMAS di sini: https://kis.kemas.gov.my
Pastikan anda berjaya Log Masuk ke dalam KEMAS INTAKE SYSTEM
Pastikan anda mengisi borang yang betul, Contohnya:

BORANG  PERMOHONAN MENGIKUTI KURSUS PENDIDIKAN AWAL KANAK-KANAK TABIKA/TASKA
BORANG PERMOHONAN PENGISIAN KEKOSONGAN JAWATAN KONTRAK
BORANG PERMOHONAN KAJIAN PENYELIDIKAN

Isikan Butiran Peribadi seperti dipinta. Sebagai alternatif anda juga boleh kemaskini maklumat ini melalui Profil Saya.

Gambar profil (Berukuran passport)
Nama (Seperti dalam Kad Pengenalan)
No Kad Pengenalan
No Kad Pengenalan lama (jika ada)
Tarikh Lahir
Kewarganegaraan
Alamat (Untuk tujuan surat menyurat)
Poskod
Bandar / Daerah
Negeri
No telefon bimbit
No telefon rumah
Emel

Isikan maklumat seterusnya yang bertanda *

Status Perkahwinan
Jantina
Etnik
Agama
Tempat Lahir
Tinggi (cm)
Berat (kg)
Status OKU
Keterangan OKU

Masukkan butir-butir ahli keluarga dan tekan butang Tambah untuk menambah maklumat. Antara maklumat yang dikehendaki ialah:

Hubungan
Nama
Alamat
Tempat Lahir
Pekerjaan
dan lain-lain

Tick kotak Pengakuan Calon dan baca dan fahami isi pengakuan tersebut sebelum menghantar borang permohonan. Isinya adalah seperti berikut “SAYA MENGAKUI SEMUA KETERANGAN YANG DIBERIKAN DALAM BORANG INI ADALAH BENAR DAN BETUL. SAYA MEMAHAMI SEKIRANYA ADA DI ANTARA MAKLUMAT ITU DIDAPATI TIDAK BENAR / PALSU, PERMOHONAN SAYA AKAN TERBADAL DAN SEKIRANYA SAYA TELAH DIBERI TAWARAN, PERKHIDMATAN SAYA AKAN DITAMATKAN DENGAN SERTA MERTA”
Tekan butang Hantar untuk hantar borang

4. Syarat permohonan guru KEMAS
Jawatan kosong ini terbuka untuk semua warganegara Malaysia yang memenuhi syarat yang ditetapkan. Antaranya ialah:

Warganegara Malaysia
Berumur lebih daripada 18 tahun
Umur tidak lebih daripada 35 tahun
Mempunyai diploma dalam bidang pendidikan awal kanak-kanak.
Diploma tersebut mestilah dari institusi yang diiktiraf oleh kerajaan
Mendapat Kepujian (iaitu sekurang-kurangnya Gred C) dalam subjek Bahasa Melayu dalam SPM

Akhir kata
Diharapkan agar perkongsian permohonan untuk menghadiri kursus dan memohon jawatan kosong secara online melalui kis.kemas.gov.my akan memudahkan lagi urusan anda. Seronok kalau dapat kerja dalam suasana kanak-kanak yang sentiasa berada di sekeliling kita.
Bidang pendidikan memang menyeronokkan. Banyak manfaat yang dapat kita beri. Seronok bila tengok anak didik kita pandai membaca dan mula mengisi IQNILAM di iqnilam.moe.gov.my apabila memasuki sekolah kebangsaan kelak.

Kami doakan agar permohonan anda berjaya.


Home / Technology

Cara Order Grab Car (Booking Untuk Diri Sendiri & Orang Lain)

Penggunaan e-hailing bukanlah sesuatu yang asing lagi di kalangan kita. Bukan sahaja di bandar, malahan di daerah terpencil juga ada yang menggunakan servis e-hailing ini. Rata-rata pengguna memilih untuk menggunakan e-hailing seperti Grab Car berbanding teksi oleh kerana harganya yang jauh lebih murah dan kenderaan yang dinaiki juga selesa. Di sini kami ingin kongsikan cara order Grab Car yang mudah difahami. Variasi pemilihan yang diberi juga menarik, penumpang boleh memilih jenis kenderaan yang bersesuaian dengan jumlah barang atau penumpang.
Cara order Grab Car Malaysia
1. Daftar dan login akaun Grab

Pelanggan harus memuat turun aplikasi Grab Car menggunakan telefon bimbit anda.
Klik pada pautan iOS atau Android untuk memuat turun aplikasi ini.
Daftar akaun Grab anda menggunakan akaun Facebook, Google atau nombor telefon anda.
Setelah memilih akaun yang anda ingin daftarkan bagi penggunaan Grab, anda akan menerima satu SMS.
SMS ini mengandungi One Time Password (OTP) yang perlu anda isikan di ruang tersedia aplikasi bagi tujuan pengesahan.
Setelah OTP disahkan oleh sistem, akaun anda telah berjaya dicipta dan akan akan terus login ke dalam aplikasi ini.

2. Sebelum booking, tetapkan lokasi pick-up and drop-off

Tetapan pick-up adalah secara automatik bergantung kepada lokasi keberadaan GPS anda melalui telefon pintar yang digunakan.
Tanda bulat biru mewakili pick-up point anda yang bermaksud.
Pick-up point bermaksud kawasan di mana anda berada untuk dijemput oleh pemandu.
Tanda bulat merah pula mewakili drop-off point.
Drop-off point bermaksud tempat tujuan destinasi anda.
Jika anda ingin menetapkan alamat kawasan pick-up secara lebih tepat untuk order Grab Car, ada dua cara yang boleh anda gunakan.

Dengan menggerakkan tanda bulat merah di maps.
Mengisi alamat penuh dengan klik pada butang Pick Up Address.

Anda mungkin akan terlihat titik-titik kecil berwarna hijau di maps anda.
Titik-titik hijau tersebut adalah guide yang perlu anda ikuti untuk sampai ke kawasan pick-up dan drop-off dengan tepat.

3. Buat tempahan Grab Car dan buat bayaran
Setelah destinasi pemilihan ditetapkan, akan akan melihat list bagi tambang yang diikuti dengan jenis kereta pilihan anda. Harga yang disenaraikan tidak termasuk dengan harga tol. Bagi cara order Grab Car yang setersunya, sila ikuti langkah ini.

Pilih jenis kenderaan yang disenaraikan bersama tambang mengikut preference anda.
Klik pada butang Book untuk memesan Grabcar ke lokasi pick-up anda.
Aplikasi ini akan mendapatkan pemandu Grab Car berhampiran anda agar waktu menunggu tidaklah terlalu lama.
Butiran pemandu akan terlihat di skrin telefon pintar anda bagi tujuan keselamatan.
Anda boleh melihat anggaran waktu sampai pemandu ke lokasi anda.
Pergerakan kereta menuju ke lokasi pick-up juga boleh dilihat menerusi aplikasi ini.
Anda juga boleh call atau chat pemandu anda dengan menekan butang yang mempunyai simbol telefon atau mesej di sebelah nama pemandu di paparan skrin anda.
Bagi cara pembayaran pula, terdapat tiga method yang boleh dipilih.

Grabpay Credits: Memerlukan anda untuk topup di aplikasi (minimum RM50)
Credit/Debit card: Register maklumat kad anda di aplikasi Grab.
Cash: Bayar tambang ketika sampai di drop-off point.

4. Boleh order Grab Car untuk orang lain?
Jawapannya, boleh.
Cara order Grab untuk orang lain sama seperti booking untuk diri sendiri.
Situasi ini selalu berlaku apabila anda tidak naik Grab yang ditempah, sebaliknya orang lain yang akan menaiki Grab ke destinasi yang dipilih. Anda hanya menggunakan telefon bimbit anda.
5. Harga tambang untuk order Grab Car

Bagi harga tambang, caj yang dikenakan adalah tetap dan tiada proses tawar menawar boleh dilakukan.
Harga tambang akan berbeza mengikut waktu dan jarak.
Sekiranya anda menempah pada waktu peak-hour atau sekiranya tempat destinasi drop-off anda jauh, caj yang lebih tinggi akan dikenakan.
Jika terdapat tol di dalam perjalanan, caj tol perlu ditanggung anda.
Akan tetapi, anda tidak boleh memilih jalan selain yang ditetapkan hanya untuk mengelak tol.

6. Pembatalan / cancel order Grab Car

Pembatalan boleh dilakukan oleh pihak driver atau penumpang.
Driver dibenarkan untuk cancel order anda sekiranya anda lambat lebih lima minit untuk ke lokasi pick-up point.
Anda juga boleh membatalkan order. Akan tetapi, sekiranya pembatalan dibuat lebih 5 minit setelah tempahan dilakukan, caj pembatalan akan dikenakan.
Caj pembatalan berharrga di antara RM3-RM5.

7. Hubungi Grab Car
Sekiranya anda mempunyai apa-apa masalah, atau order Grab Car anda gagal, pihak Grab sedia membantu.
Klik pada pautan ini untuk mendapatkan bantuan secara call atau ikuti cara yang kami senaraikan.

Buka aplikasi Grab anda.
Pergi ke Account di skrin kanan anda pada bahagian bawah.
Scroll sehingga anda menjumpai Help Centre dan klik butang tersebut.
Di paparan akhir page, klik pada butang Call Us untuk hubungi pihak khidmat pelanggan.

Akhir kata
Kami berharap agar perkongsian cara order Grab Car ini dapat memudahkan lagi urusan anda untuk tiba ke destinasi yang anda inginkan. Bagi yang cuma ada motosikal dan ingin tambah pendapatan secara sampingan, anda boleh daftar Grab Food rider.

Semoga bermanfaat.


Home / Travel

7 Tempat Menarik di Perlis 2022 (Makan & Melancong)

Seringkali kita lihat dan baca di media sosial gurauan tentang kekecilan negeri Perlis, di mana populasi negeri tersebut hanya 8 orang! Walaupun benar, ia memang negeri terkecil di Malaysia, tetapi ia juga masih mempunyai beberapa tempat menarik di Perlis yang boleh anda kunjungi. Ini termasuklah negara jiran Thailand. Sawasdee kha!
 Namun, kali ini kami hanya akan kongsikan tempat pelancongan yang best di Perlis sahaja. Kalau anda ada masa untuk pusing-pusing kawasan utara ini, boleh juga lawati tempat menarik di Kedah.
Tempat menarik di Perlis
1. Pasar Terapung JPS Perlis
Bayangkan anda hendak membeli barang-barang makanan pada hari cuti Sabtu dan Ahad, dan pada waktu yang sama anda boleh menikmati aktiviti beriadah dan berekreasi sambil menikmati pemandangan air tasik yang tenang.
Di Pasar Terapung yang berlokasi di Kompleks/Kolam JPS Perlis, anda boleh berpengalaman mendayung sampan serta berkayak (RM2/seorang untuk 20 minit), dan anda boleh juga memancing di kawasan pasar ini!

2. Tasik Timah Tasoh
Bawalah ahli keluarga serta rakan-rakan anda untuk menikmati waktu petang di Timah Tasoh ini. Kawasannya bukan sahaja mempunyai tasik yang luas, tapi ia juga mempunyai pemandangan gunung-ganang seakan-akan di negara China.
Tahukah anda? Tasik Timah Tasoh ini diperbuat dari manusia sendiri, dan air tasik tersebut adalah gabungan di antara air Sungai Tasoh dan Sungai Timah.
Anda boleh menikmati pelbagai aktiviti seperti mengayuh basikal pada sesi beriadah atau anda juga boleh menghampar kain untuk berkelah sambil ditemani angin sepoi-sepoi bahasa Timah Tasoh ini. Sambil makan, sambil tengok pemandangan cantik. Siapa je tak suka?

3. Taman Anggur Perlis
Musim pandemik ini, anda tidak perlu runsing jika tidak boleh melancong ke luar negara dan menikmati pemandangan bunga-bunga yang cantik atau taman buah-buahan yang menyegarkan. Dekat Malaysia pun ada! Cuma, bezanya adalah melawat taman anggur dengan cuaca di sini memang akan membuatkan anda berpeluh sakan.
Terletak di daerah Kangar, Perlis, anda boleh melawat taman anggur yang jarang-jarang ada di Malaysia. Tambahan pula, terdapat banyak jenis anggur yang anda boleh dapati di sini dan bukan sekadar anggur sahaja yang ada, tetapi ada juga gerai-gerai makan berdekatan yang menawarkan juadah dengan rasa masakan yang akan membuatkan anda seperti seakan-akan berada di Thailand.

4. Bustana Kucing Perlis
Jika anda seseorang yang gemarkan makhluk berkaki empat dan bermuka comel (ya, kami maksudkan kucing-kucing.), anda boleh menziarahi Bustana Kucing yang terletak di Taman Ular.
Kucing-kucing di Bustana Kucing ini dijaga dengan rapi dari segi pemakanan, kebersihan serta kesihatan. Sekiranya anda hendak menjadi sukarelawan di syurga kucing ini, anda boleh juga berbuat demikian bagi meringankan beban pemilik Bustana Kucing ini seraya memberi kasih sayang terhadap kucing-kucing terbiar ini.

5. Gua Kelam
Sukakan aktiviti lasak dan ekstrem? Maka, anda perlu melawat Gua Kelam ini untuk mencabar tahap kelasakan anda!

Sebenarnya, ia tidaklah terlalu lasak atau ekstrem kerana di dalam gua tersebut, selain daripada mempunyai air sungai jernih yang mengalir di dalamnya, terdapat juga laluan pejalan kaki bagi para pelancong yang ingin mengalami suasana dalaman sebuah gua.
Di penghujung gua tersebut pula, anda akan dapat melihat barisan pokok-pokok hijau yang pasti akan menawarkan anda pengalaman yang menyegarkan terutamanya bagi pencinta-pencinta alam semulajadi.

6. Warung Tepi Sawah
Sekinchan, Selangor bukan satu-satunya tempat untuk anda menikmati juadah sambil dikelilingi sawah padi. Nikmati makan pagi anda di Warung Tepi Sawah ini sambil ditemani pemandangan indah gunung-ganang serta, tentulah, kehijauan sawah padi berserta angin yang meniup sepoi-sepoi bahasa yang membuahkan kesegaran kepada badan dan minda.

Disebabkan tempat ini agak terkenal, wajarlah untuk anda datang ke sini seawal pagi untuk mengelakkan kesesakan supaya dapat betul-betul nikmati makanan yang enak.

7. Nat Pokok Getah
Ini adalah salah satu tempat di Perlis yang masih tidak diketahui ramai. Ia diadakan pada setiap hari Jumaat dan Ahad di dalam ladang pokok getah yang luas di Kampung Kubang Arau, bermula dari 8 pagi hingga 1 petang. Anda disarankan untuk datang ke sini dengan perut yang kosong supaya dapat menikmati berbagai-bagai jenis makanan yang dijual di sini.
Oh ya, pasar ini juga bukan hanya menjual makanan dan minuman seperti pasar-pasar lain. Salah satu bahagian pasar ini juga menjual pelbagai perkara lain seperti baju-baju dan juga pisau-pisau buatan sendiri, dan ada juga yang menjual ubat-ubatan tradisional!

Jika anda penggemar barangan unik dan lain daripada yang lain, kami pasti anda pasti boleh menjumpai satu dua perkara yang akan menarik minat anda. Jika tidak, anda masih boleh menikmati pelbagai aneka makanan yang dijual di sini.

Akhir kata
Kami harap bahawa anda mendapat sedikit sebanyak tempat-tempat baru untuk dikunjungi sekiranya anda merancang untuk melawat negeri Indera Kayangan ini.
Selamat bercuti.


Home / Technology

Cara Share Kredit Digi (Transfer & Share Topup Guna SMS)

Macam mana cara share kredit Digi sekiranya dalam kecemasan? Lebih-lebih lagi apabila kita mahu buat panggilan yang teramat penting. Masa mahu guna, masa itulah ada masalah. Jangan panik, izinkan kami kongsi.
Langkau artikel ini untuk mengetahui cara tukar plan Digi, dari prepaid ke postpaid; dan juga dari postpaid ke prepaid.
Untuk Digi prepaid dan postpaid
Situasi kekurangan kredit dalam telefon ini sering kita hadapi apabila kita menggunakan telefon bimbit atau telefon pintar.
Tambahan apabila anda tidak menggunakan postpaid, ataupun bayaran secara bulanan untuk sambungan telefon anda.
Lazimnya, apabila kurang kredit, anda sudah pasti perlu tambah nilai kredit anda.
Tetapi, mungkin ada situasi yang buatkan anda tidak mampu untuk pergi menambah nilai di mana-mana kedai.
Minta tolong kawan atau keluarga
Anda boleh minta kepada rakan atau mana-mana kenalan anda untuk berkongsi kredit dengan anda, atau share kredit.
Di bawah akan diterangkan cara-cara untuk kenalan anda share kredit kepada anda, ataupun anda share kredit anda ke kenalan anda.

Langkau artikel ini untuk baca cara share kredit Maxis.
Kongsi Digi ke Digi
Berikut ialah cara share kredit Digi ke nombor Digi menggunakan Talktime Transfer.
Talktime Transfer membolehkan anda memindahkan kredit kepada pengguna prabayar (prepaid) Digi atau memindahkan kredit dari prabayar Digi ke prabayar Digi yang lain (Digi prepaid to Digi prepaid).
Selain itu, Talktime Transfer juga membolehkan anda membuat:

Pindahan kredit dari Digi pascabayar (postpaid) ke Digi prabayar (prepaid)
Pindahan kredit dari Digi pascabayar (postpaid) ke Digi pascabayar (postpaid)

Walau bagaimanapun, Talktime Transfer tidak membenarkan share kredit dari akaun Digi prabayar (prepaid) ke akaun Digi pascabayar (postpaid).
Cara share kredit Digi guna app MyDigi
Anda boleh share kredit anda secara online menggunakan applikasi MyDigi dengan fungsi Digi Share. Namun, fungsi ini memerlukan smartphone.

Pastikan anda telah muat turun aplikasi MyDigi. Anda boleh memuat turun aplikasi MyDigi di Google Play Store bagi pengguna Android, atau di App Store bagi pengguna iOS.
Login akaun anda ke aplikasi MyDigi.
Kemudian, pada menu, klik Digi Share.
Seterusnya, pilih nombor penerima. Sekiranya nombor penerima kredit ini tiada dalam senarai, tekan butang “+” untuk menambah nombor penerima kredit.
Masukkan nama serta nombor telefon penerima kredit. Kemudian, klik untuk menyimpan nombor.
Pilih jumlah kredit yang ingin dipindahkan kepada penerima kredit Digi.
Seterusnya, masukkan alamat emel dan klik butang isi semula.

Proses share kredit ini tidak boleh dilakukan sekiranya pengguna menggunakan plan prabayar seperti Prepaid Easy, Prepaid LiVE, Prepaid Smart Plan atau Smart Prepaid, kerana perkhidmatan Talktime Transfer tidak dibenarkan.
Untuk memeriksa jenis plan yang anda gunakan:

Dail *128#, dan tekan butang Call.
Kemudian, pilih My Account.
Pilih Call Plan untuk mengetahui jenis plan yang anda langgan.

Cara share kredit Digi guna Talktime Transfer
Jangan bimbang jika tak guna smartphone. Jika guna telefon Nokia 3310 sekalipun, masih lagi boleh kongsi kredit Digi.
Berikut ialah panduannya:

Pada telefon anda, dail *128#, dan tekan butang Call.
Menu akan terpapar. Pilih My Account.
Kemudian, pilih Talktime Services.
Seterusnya, tekan butang 1 untuk Talktime Transfer.
Pada manu seterusnya, pilih Transfer Option.
Terdapat beberapa pilihan untuk anda tekan, iaitu:

RM3 (sah untuk dua hari)
RM5 (sah untuk 2 hari)
RM15 (sah untuk 5 hari)
RM25 (sah untuk 7 hari)

Setelah pilih, masukkan nombor telefon penerima kredit.
Kemudian, tekan butang Send.
Share kredit anda berjaya. Anda akan dikenakan caj perkhidmatan sebanyak RM0.50, manakala penerima kredit akan dikenakan caj sebanyak RM0.25.

Sama ada akaun anda ialah prabayar ataupun pascabayar, proses untuk anda share kredit kepada orang lain adalah sama.

Cara share kredit Digi ke Indonesia melalui SMS (atau negara luar yang lain)
Anda juga boleh share kredit anda kepada pengguna Digi lain yang sedang berada di luar negara.

Taip TN<jarak><kod negara><nombor telefon penerima>, dan hantar ke 2000.
Atau, dail *128*1*7#, kemudian pilih Talktime Transfer International. Ikuti arahan selanjutnya.

Pindahan kredit Digi ke luar negara juga tidak boleh dilakukan bagi plan Digi Easy Prepaid v3, Smart Prepaid dan Prepaid Live.
Jumlah maksimum yang boleh dipindahkan atau share adalah sebanyak RM15 atau 3 kali transaksi dalam sehari. Share kredit ini juga boleh dipindahkan sebanyak RM100 dalam tempoh sebulan.

Akhir kata
Kesimpulannya, share kredit kepada orang lain adalah sangat mudah untuk dilakukan. Kalau terdesk boleh ikuti panduan SOS topup Digi. Jika terdapat masalah-masalah lain, hubungi Digi untuk mendapatkan bantuan.
Sekiranya anda pengguna Celcom atau Maxis tapi tidak tahu cara share kredit, sila baca cara share kredit Celcom dan cara share kredit Maxis.
Untuk mengelakkan dari habis data pula, rujuk cara check quota Digi. Sentiasa berhati-hati agar tidak terbuka aplikasi yang makan banyak data.
Semoga bermanfaat.


Home / Technology

Kenapa iPhone Cepat Panas (Dan Punca Bateri Cepat Habis)

Jika anda pengguna telefon dari Apple ini, tahu tak kenapa iPhone cepat panas? Persoalan yang satu lagi, kenapa bateri iPhone cepat habis? Adakah ini satu tanda telefon pintar ini akan rosak?
Jangan risau. Kami akan rungkaikannya seperti di bawah. Langkau artikel ini jika iPhone anda ada menunjukkan simpton hang atau tak boleh on langsung.
Sedikit mengenai iPhone
iPhone ialah telefon pintar yang direkabentuk dan dipasarkan oleh Apple.
Peranti ini boleh berfungsi sebagai telefon kamera, pemain multimedia mudah alih, dan klien internet untuk emel dan melayari web. Telefon multimedia ini tidak menggunakan kekunci fizikal tetapi dilengkapi dengan skrin sesentuh dengan kekunci maya.
iPhone menggunakan sistem operasi yang dikenali sebagai iOS. Pelbagai versi iPhone telah berjaya dijual dan yang terkini, iPhone 11 Pro telah dilancarkan pada September 2019, dan telah mula dijual kepada pengguna.
Penghasilan haba
iPhone, seperti jenama telefon pintar yang lain seperti Samsung, Oppo dan Vivo, merupakan telefon pinter berkonsepkan komputer bersaiz kecil.
Dan berfungsi seperti komputer, iPhone juga akan menghasilkan haba yang mengakibatkannya menjadi panas. Tetapi, tidak seperti komputer, iPhone tidak mempunyai kipas untuk menyejukkannya kembali.
Kenapa iPhone cepat panas
Terdapat beberapa sebab yang menyebabkan iPhone menjadi panas.

1. iPhone cepat panas sebab overworked
Pertama sekali, pemanasan pada iPhone anda terjadi disebabkan iPhone anda berfungsi dan bekerja melebihi kemampuan dan kesesuaian pada satu-satu masa. Daripada bermain permainan 3D ataupun live streaming video dalam resolusi HD, serta penggunaan GPS dengan kerap, faktor-faktor ini menyumbang kepada iPhone menjadi panas.
Selain itu, bateri dan cip sistem yang terkandung dalam iPhone, berfungsi sama seperti komputer.
Malangnya, seperti yang disebutkan tadi, tidak seperti laptop atau PC, iPhone tidak mempunyai kipas untuk menyejukkan komponen-komponen ini. Tambahan pula, badan iPhone yang mengandungi besi bertindak sebagai pengalir haba yang baik, memudahkan iPhone menjadi panas.
Perkara baik tentang iPhone adalah apabila peranti iOS mula untuk panas dan menjadi suam, haba akan mudah untuk keluar daripada komponen dalaman. Cip ARM yang digunakan dalam peranti ini sangat berkesan dalam mengawal penghasilan haba. Cip ini hanya akan menjadi suam dan panasnya meningkat apabila dikerahkan bekerja melebihi kesesuaian pada satu-satu masa.

Suam dan panas adalah dua perkara yang berbeza. Anda juga boleh tahu perbezaannya apabila telefon anda menjadi panas atau menjadi terlampau panas untuk dipegang dengan tangan. Jika ini berlaku, janganlah menggelabah pula dan asyik tertanya-tanya kenapa iPhone cepat panas.
Peranti iOS Apple direka untuk beroperasi pada suhu 32-95 darjah Fahrenheit ataupun bersamaan dengan 0-35 darjah Celsius. Sekiranya iPhone anda digunakan pada suhu atau iklim yang kurang atau melebihi daripada suhu tersebut, masalah akan timbul pada iPhone anda, termasuk menjadi terlampau panas.
Sekiranya iPhone menjadi sangat panas, sebuah mesej akan tertera di skrin memaklumkan kepada anda tentang masalah tersebut.
Selain itu, banyak fungsi-fungsi utama yang sedang berjalan akan ditukar kepada mod tenaga rendah, aatupun dalam sesetengah kes, akan dinyahupayakan, atau tidak akan berfungsi.

Tetapi, anda juga mampu menyelesaikan masalah ini denga tidak menggunakan iPhone anda untuk beberapa minit dan biarkan peranti anda menjadi sejuk perlahan-lahan dalam cuaca yang sejuk ataupun redup.
Jangan bimbang, tiada kerosakan kekal akan berlaku.
Jika anda rajin, boleh baca lanjut di Macworld.

2. Suhu persekitaran tak sesuai, punca iPhone cepat panas
Di samping itu, sekiranya anda menggunakan aplikasi yang berat ataupun memerlukan telefon anda bekerja dengan kuat seperti permainan online ataupun menonton video HD, itu juga salah satu punca iPhone cepat panas.
Antara lain, jika digunakan dalam keadaan cuaca yang panas, iPhone anda juga akan mengeluarkan amaran mengatakan bahawa peranti tersebut menjadi terlampau panas.
Situasi lain yang mampu membawa kepada mesej ini adalah seperti berjemur di bawah cahaya matahari terlampau lama, ataupun meninggalkan iPhone anda di dalam kereta di bawah cuaca yang panas.

3. iPhone cepat panas sebab bateri Ion Litium yang mudah panas
Masalah iPhone menjadi panas ini juga boleh dikaitkan dengan penggunaan bateri dalam iPhone itu sendiri.
Inilah yang menyebabkan ramai orang bertanya, kenapa bateri iPhone cepat habis.
Sebelum ini, Samsung telah membuktikan bahawa penggunaan bateri ion litium mampu membawa risiko sekiranya bateri ion litium tersebut menjadi panas. Peranti iOS Apple juga menggunakan bateri ion litium.
Walaupun dikira masih lagi selamat, masih terdedah dengan risiko sekiranya beroperasi dalam keadaan panas yang ekstrem.

4. Punca kenapa iPhone cepat panas ialah charger yang tidak disahkan SIRIM
Di samping itu, pemanasan pada iPhone mungkin terjadi apabila anda menggunakan pengecas pihak ketiga yang tidak disahkan.
Hanya pengecas Apple, ataupun pengecas jenis third-party yang disertakan dengan seal penegsahan Made for iPhone sahaja yang boleh dan selamat digunakan.
Pengecas yang tidak disahkan mampu merosakkan iPhone anda.
Jadi, kenapa iPhone cepat panas? Kemungkinan besar kerana guna charger yang tidak original. Jadi, beli dan gunakanlah yang original, bukan 3rd party. Biarlah mahal sedikit, janji berbaloi.

Akhir kata
Apa yang dapat disimpulkan di sini, haba adalah normal kepada iPhone ataupun peranti jenama lain. Jadi, persoalan kepada kenapa iPhone cepat panas adalah disebabkan oleh haba, lebih-lebih lagi apabila peranti tersebut menggunakan bateri ion litium yang mengeluarkan haba apabila digunakan.
Apabila bateri ion lithium ini digunakan, haba akan tetap keluar apabila anda menyentuh telefon anda. Walau bagaiamnapun, anda tidak perlu risau dengan telefon anda, melainkan apabila telefon anda menjadi panas secara tiba-tiba.
Untuk kegunaan yang optimum, elakkan mendedah iPhone anda kepada terik matahari, terutamanya dengan bahagian skrin menghadap matahari.
Sekiranya anda berjaga-jaga dalam penggunaan anda, iPhone anda akan kekal sejuk dan mampu bertahan lama.
Memandangkan anda menggunakan iPhone dan pernah rasa Internet slow, jemput juga baca cara lajukan Internet.
Terakhir, jangan lupa baca cara langgan Apple One untuk mendapatkan pakej Apple Music, Apple TV+, Apple Arcade dan iCloud sekaligus.
Semoga bermanfaat.


Home / Health & Beauty

Veneer Gigi (Rawatan dan Harga Veneer Gigi di Malaysia)

Anda tidak yakin untuk berbual dengan individu lain kerana berasakan gigi anda tidak cantik? Veneer gigi merupakan prosedur boleh membantu untuk mengembalikan keyakinan diri anda. Lebih-lebih lagi untuk individu yang mengalami gigi pecah, patah, jarang dan kuning. Tolak tepi dahulu harga veneer gigi kerana jika anda tahu betapa ajaibnya rupa anda selepas membuat rawatan ini, anda pasti tidak akan ragu-ragu untuk keluarkan duit.
Izinkan kami berkongsi.
Apa itu veneer gigi?
Veneer gigi merupakan kerangka tampalan yang sangat tipis, dibuat secara khusus untuk seseorang pesakit bagi menutupi permukaan gigi tertentu dengan tujuan memperbaiki dan mencantikkan penampilan atau bentuk gigi.
Rawatan veneer ini akan dilekatkan pada bahagian hadapan gigi sehingga warna, bentuk, ukuran atau lebarnya pun berubah menjadi cantik. Veneer gigi dapat bertahan hingga bertahun-tahun sebelum akhirnya rosak dan perlu diganti.
Veneer gigi boleh dibahagikan kepada dua. Iaitu veneer yang diperbuat daripada porcelain atau resin composite. Veneer porselin perlu dihasilkan di makmal oleh juruteknologi pergigian yang terlatih sebelum dilekatkan pada permukaan gigi.
Manakala veneer komposit boleh dilekatkan terus pada gigi pesakit oleh doktor gigi pada lawatan klinik yang pertama, atau perlu dihantar ke makmal untuk diproses oleh juruteknologi dahulu.
Namun, veneer dengan bahan porselin adalah lebih baik jika dibandingkan dengan bahan komposit. Selain itu, veneer porselin juga mampu memberikan warna gigi yang lebih natural.
Bahan resin composite lebih tipis dan memerlukan sedikit pengikisan pada lapisan atas gigi sebelum veneer dipasang. Pesakit boleh berbincang dan mendapatkan penerangan yang lebih lanjut dengan doktor gigi untuk mengetahui jenis veneer yang sesuai untuk gigi mereka.

Kelebihan veneer gigi
Ia merupakan satu rawatan yang konservatif terhadap tisu pergigian. Kebiasaannya ia hanya memerlukan pengurangan pada lapisan enamel sebanyak 0.5 milimeter (mm) dan prosedur ini selalunya tidak memerlukan penggunaan ubat bius setempat.
Memilih menggunakan veneer porselin yang diperbuat daripada bahan seramik yang bersifat kaca dan akan kelihatan seakan-akan gigi yang asli. Setelah prosedur rawatan dilakukan pada permukaan gigi, restorasi veneer gigi akan tampak seperti gigi asli. Individu yang menjalani rawatan ini pasti dapat memberikan senyuman yang menarik dan lebih berkeyakinan.

Kekurangan veneer gigi
Tidak semua prosedur rawatan akan dapat memberikan hasil yang memuaskan. Ini kerana adakalanya gigi yang dipasang veneer akan kelihatan agak besar jika pengurangan lapisan enamel tidak mencukupi semasa proses penyediaan gigi.
Terdapat kemungkinan akan wujud risiko berlakunya sensitiviti gigi selepas rawatan dan kematian tisu pulpa juga boleh berlaku jika penyediaan pengurangan lapisan enamel yang terlalu nipis sehingga mencecah lapisan dentin.
Veneer yang dipasang juga boleh berdepan kemungkinan untuk tertanggal jika tidak disimenkan dengan sebaiknya. Masalah simen atau porselin yang berlebihan juga boleh berlaku jika perapian tidak dilakukan oleh doktor pergigian.
Tetapi adakah semua masalah gigi boleh dirawat dengan melakukan veneer gigi?

Masalah gigi yang boleh buat rawatan veneer
Terdapat beberapa masalah berkaitan dengan gigi yang boleh menggunakan rawatan veneer ini untuk memperbaiki masalah yang timbul.

Gigi yang mengalami perubahan berkaitan warna
Keadaan ini biasanya disebabkan oleh pengambilan ubatan  tertentu semasa gigi terbentuk, rawatan akar gigi, pengambilan flouride secara berlebihan, tampalan resin yang besar dan sebagainya.

Gigi patah atau retak
Keadaan ini boleh berlaku kepada sesiapa sahaja. Gigi anda mungkin mengalami retak atau patah disebabkan oleh kemalangan.

Permukaan gigi semakin nipis
Gigi yang semakin menipis atau haus ini boleh berlaku kerana tabiat individu yang suka mengetap gigi. Adakalanya keadaan ini juga boleh berlaku disebabkan faktor usia dan pengambilan ubatan tertentu.

Jarak antara gigi
Sesetengah individu mungkin akan mengalami masalah gigi yang mempunyai jarak atau ruang yang ketara antara gigi. Rawatan veneer ini boleh dilakukan untuk membantu menutup ruang antara gigi-gigi tersebut.

Bentuk gigi
Selain masalah jarak antara gigi yang ketara, rawatan veneer boleh menjadi pilihan rawatan untuk mereka dengan masalah bentuk gigi yang tidak sejajar, tidak lurus, kedudukan gigi yang tidak teratur atau mempunyai masalah bentuk permukaan yang lain daripada kebiasaan.
Walau bagaimanapun, untuk memperbaiki masalah gigi yang minima, berkemungkinan rawatan pergigian lain yang lebih konservatif akan disarankan seperti rawatan pemutihan, pengkonturan semula secara estetik atau veneer komposit.
Manakala untuk individu dengan yang mengalami kerosakan yang lebih besar atau serius, rawatan korona adalah alternatif yang lebih sesuai dan lebih kuat berbanding prosedur rawatan veneer.
Cara yang terbaik adalah untuk mendapatkan nasihat dan pandangan doktor pakar mengenai pilihan rawatan yang sesuai dan terbaik untuk anda.

Masalah gigi yang tidak boleh buat rawatan veneer
Berikut pula adalah antara masalah gigi yang tidak boleh dirawat dengan prosedur rawatan veneer ini, seperti:

Individu yang mempunyai masalah berkaitan kebersihan mulut yang tidak memuaskan serta mempunyai masalah gusi
Permukaan gigi yang telah rosak serta memerlukan rawatan tampalan pada semua bahagian gigi seperti rawatan korona atau sarung gigi (full coverage filling; crown)
Individu dengan masalah permukaan gigi yang terlalu pendek yang berlaku disebabkan perubahan gigitan pesakit secara vertikal (change in occlusal vertical dimension)
Masalah gigi berlapis yang teruk

Prosedur rawatan veneer gigi
Selalunya prosedur yang melibatkan veneer porselin ini memerlukan 3 kali lawatan pergigian. Pada lawatan pertama, doktor akan merancang rawatan dan menentukan saiz, bentuk dan jenis veneer yang bersesuaian dengan senyuman, bentuk muka dan ciri-ciri estetik indiividu.
Pada lawatan kedua pula, akan dilakukan prosedur penyediaan gigi di mana sedikit pengurangan pada lapisan enamel akan dilakukan untuk proses pemasangan veneer. Pemasangan veneer sementara akan dilakukan jika proses pengurangan lapisan ini telah melibatkan lapisan dentin.
Proses pemasangan sementara ini dilakukan untuk melindungi gigi sementara menunggu prosedur veneer porselin oleh makmal perubatan. Setelah veneer porselin telah siap, doktor akan memanggil kembali individu yang ingin melakukan prosedur ini untuk proses simen veneer gigi.

Harga veneer gigi
Klinik swasta
Berikut merupakan anggaran purata harga untuk menjalani proses veneer gigi bagi 16 batang gigi adalah seperti:

Kuala Lumpur: RM1,500
Selangor: RM1,500
Melaka: RM650
Johor Bahru: RM2,225

Harga veneer gigi yang dipaparkan di atas adalah bertujuan untuk membolehkan pesakit dapat membuat persediaan dari segi kewangan sebelum menerima sebarang rawatan.
Sila ambil perhatian bahawa kos rawatan yang sebenarnya adalah bergantung kepada keadaan perubatan pesakit dan/atau berlakunya komplikasi yang tidak diduga semasa kemasukan hospital.

Klinik kerajaan

Untuk korona atau veneer, anggara harga ialah RM200 untuk setiap unit gigi termasuk korona sementara. Walau bagaimanapaun ia tidak termasuk caj bahan dan makmal.
Kami sarankan anda buat panggilan dan temujanji terlebih dahulu untuk mendapatkan maklumat lebih lanjut tentang harga veneer gigi di klinik kerajaan Malaysia.
Apa-apapun, ia tersangatlah murah berbanding caj klinik pergigian swasta.
Lihat senarai penuh caj pergigian di sini: https://www.moh.gov.my/index.php/pages/view/171

Senarai klinik kerajaan yang buat veneer gigi
Sudah tentu rawatan ini boleh dilakukan di mana-mana klinik swasta. Namun berikut adalah antara senarai klinik kerajaan yang menawarkan perkhidmatan veneer gigi:

Klinik Pergigian Kuala Selangor
Klinik Pergigian Sungai Sumun
Klinik Pergigian KK Bagan Datoh
Klinik Pergigian Langkap
Klinik Pergigian Teluk Intan
Klinik Pergigian Kampung Gajah
Klinik Pergigian Taman Kenanga Gombak Setia
Klinik Pergigian Shah Alam Seksyen 7
Klinik Pergigian Sabak Bernam
Klinik Pergigian Seri Iskandar
Klinik Pergigian Rawang
Klinik Pergigian Setia Alam
Klinik Pergigian UiTM
Klinik Pergigian Shah Alam
Klinik Pergigian Kelana Jaya
Klinik Pergigian Setapak
Klinik Pergigian Bangsar
Klinik Pergigian Cheras
Klinik Pergigian Cheras Baru
Klinik Pergigian Seri Kembangan
Klinik Pergigian Batu Caves
Klinik Pergigian Banting

Akhir kata
Masalah keyakinan diri anda yang disebabkan oleh masalah gigi boleh dirawat dengan prosedur rawatan veneer gigi ini. Walau apa pun, pastikan anda mendapatkan rundingan terlebih dahulu dengan doktor pergigian yang bertauliah.
Jika harga veneer gigi itu mahal bagi anda, kumpul duit sikit-sikit sehingga cukup.
Jangan sekali-kali melakukan prosedur veneer ini atau sebarang prosedur rawatan gigi lain dengan individu yang tidak bertauliah hanya kerana anda ingin melakukannya pada kos yang rendah. Ini kerana tindakan anda ini hanya akan mendatangkan masalah kepada diri anda sendiri dan mungkin akan menyebabkan kos yang perlu anda tampung kemudian hari adalah lebih tinggi.
Jadi berhati-hati!
Semoga bermanfaat.


Home / Technology

Cara Check Balance Digi Prepaid (Semak Baki Kredit dan Kuota)

Mungkin masih ada di kalangan pelanggan Digi yang keliru bagaimana cara untuk menyemak baki mereka seperti baki internet, baki kredit bagi memastikan akaun anda kekal aktif. Di sini kami ingin kongsikan bagaimana caranya untuk semak baki  Digi Postpaid serta Digi Prepaid anda. Perbezaan di antara keduanya adalah, Digi Postpaid menggunakan kaedah pakai dahulu baru bayar dan penggunaan akan dicaj melalui bil bulanan. Manakala, Digi Prepaid pula menggunakan kaedah bayar dahulu baru pakai, jadi para pengguna perlu topup akaun mereka dahulu sebelum menggunakan sebarang servis Digi Prepaid yang ditawarkan. Jika anda ingin membuat pembayaran bil secara online, anda boleh klik pautan ini untuk mengetahui cara login Digi OCS.
1. Cara semak baki kredit Digi
Untuk semak baki credit akaun Digi anda, pengguna boleh semak menggunakan aplikasi MyDigi atau kod UMB. Akan tetapi, baki kredit hanyak boleh disemak untuk pengguna Digi Prepaid. Bagi Digi Postpaid pula, anda boleh semak jumlah bil bulanan yang dicaj ke akaun anda. Semakan ini penting agar sebarang caj tersembunyi dapat dikenalpasti dan dilaporkan ke pihak digi.
Untuk semak baki kredit Digi, ia hanya boleh dilakukan oleh pengguna Digi Prepaid. Caranya adalah seperti berikut.

Melalui aplikasi My Digi

Muat turun dan dapatkan aplikasi MyDigi di telefon pintar anda.
Pilih pada pautan iOS atau Android
Buka aplikasi MyDigi ditelefon pintar anda.
Baki Digi Prepaid anda akan tertera di halaman utama.
Anda memerlukan internet untuk semak baki kredit Digi menggunakan aplikasi ini.

Melalui kod UMB

Di dial-pad telefon bimbit anda, dial *128*1#
Baki Digi Prepaid anda akan tertera di halaman utama.
Internet tidak diperlukan untuk semak baki menggunakan kaedah ini.

2. Check bil bulanan Digi
Selain dari semak baki kredit Digi Prepaid, semakan bil bulanan pula boleh dilakukan oleh pengguna Digi Potpaid. Caranya adalah seperti berikut.

Melalui aplikasi My Digi

Muat turun dan dapatkan aplikasi MyDigi di telefon pintar anda.
Pilih pada pautan iOS atau Android
Buka aplikasi MyDigi ditelefon pintar anda.
Jumlah bil Digi Postpaid anda akan tertera di halaman utama.
Anda memerlukan internet untuk semak bil menggunakan aplikasi ini.

Melalui kod UMB

Di dial-pad telefon bimbit anda, dial *128*2*10#
Pilih bahasa pilihan anda.
Anda akan menerima SMS menyatakan jumlah bil anda yang perlu dibayar.
Internet tidak diperlukan untuk semak bil menggunakan kaedah ini.

3. Check balance kuota internet Digi
Bagi penggunaan internet, anda juga boleh semak baki kuota internet menerusi aplikasi MyDigi serta kod UMB.

Melalui aplikasi My Digi

Muat turun dan dapatkan aplikasi MyDigi di telefon pintar anda.
Pilih pada pautan iOS atau Android
Buka aplikasi MyDigi ditelefon pintar anda.
Jumlah penggunaan serta baki kuota internet anda akan tertera di halaman utama.
Anda memerlukan internet untuk semak baki kuota internet menggunakan aplikasi ini.

Melalui kod UMB

Di dial-pad telefon bimbit anda, dial *128*3*6#
Jumlah penggunaan serta baki kuota internet anda akan tertera di halaman utama.
Internet tidak diperlukan untuk semak baki kuota internet menggunakan kaedah ini.

4. Ada masalah semak baki Digi?
Jangan risau! Sekiranya anda menghadapi sebarang kesulitan sewaktu semak baki Digi anda, pihak kihdmat pelanggan Digi sedia untuk membantu. Anda boleh menghubungi khidmat pelanggan Digi di sini atau hubungi 016 221 1800.

Akhir kata
Pihak kami berharap agar perkongsian cara semak baki DIgi ini dpat membantu anda untuk terus kekal berhubung bersama orang tersayang.
Sekiramya anda pengguna Digi Prepaid dan tidak mempunyai kredit di waktu kecemasan, anda boleh klik pada pautan berkenaan mengetahui cara minta SOS topup Digi.

Semoga bermanfaat


Home / Travel

6 Tempat Penginapan Menarik Di Selangor (Terkini 2022)

Pada musim pandemik ini, pasti susah untuk kita merentas negeri untuk menikmati waktu percutian bersama ahli keluarga sendiri, kan? Terutamanya apabila kita menetap di bandaraya seperti Selangor. Pasti anda akan rasa agak sukar untuk mencari destinasi percutian yang menarik di negeri Darul Ehsan ini. Tetapi, jangan pening-pening lagi hendak cari destinasi percutian dan penginapan di Selangor! Mari kami senaraikan beberapa tempat menarik yang yang boleh anda kunjungi demi tujuan percutian. Yang paling penting, tempat-tempat ini masih tidak diketahui ramai jadi anda boleh bercuti tanpa risiko. Inilah senarai tempat penginapan menarik di Selangor yang bakal memberikan anda satu pengalaman baru.
Tempat penginapan menarik di Selangor
1. Teratak Sofea, Teluk Panglima Garang
Terletak hanya satu jam dari Gombak, Teratak Sofea yang berlokasi di Teluk Panglima Garang ini pasti dapat memberikan anda suasana “balik kampung” dengan rekabentuk rumah tradisional yang diperbuat daripada kayu serta ruang penginapan yang luas untuk berkumpul satu keluarga.
Walaupun konsep Teratak Sofea ini seakan-akan memberi anda suasana berada di kampung halaman dengan konsep dekorasi yang agak kedesaan, ia masih menyediakan kemudahan-kemudahan moden seperti dapur memasak berserta alatannya dan juga mesin membasuh baju, termasuklah kolam mandian peribadi.

2. The Kabin, Pantai Remis
Dengan pelbagai fasiliti seperti bilik karaoke, ruang untuk membuat BBQ serta ruang rehat yang mempunyai meja snuker (Savannah Lounge), The Kabin ini sangat sesuai bagi mereka yang hendak bercuti dan menginap bersama rakan-rakan atau merancang untuk mengeratkan hubungan sesame ahli keluarga dengan pelbagai aktiviti yang disediakan oleh destinasi penginapan ini.
Ruang penginapan The Kabin ini menggunakan kontena, tetapi ia masih boleh memberi privasi dan keselamatan kepada para pelancong yang menginap di sini. Yang paling seronok, ia terletak di lokasi strategik iaitu bersebelahan dengan Pantai Remis, jadi bagi mereka yang hendak merasakan pasir pantai di kaki dan angin pantai sepoi-sepoi bahasa, anda bolehlah mengunjungi The Kabin ini sebagai destinasi percutian anda yang seterusnya!

3. Padi Box, Sekinchan
Tahukah anda, Selangor pun mempunyai ruang sawah padi sendiri? Ya, ianya terletak di Sekinchan dan di sini terdapat muzium tentang industri beras tempatan, termasuklah Kilang Pemprosesan Padi. Bayangkan anda menikmati kehijauan pemandangan sawah padi setelah menetap di bandaraya yang sentiasa sibuk dengan bunyi-bunyian kereta serta kesibukan hari-hari bekerja. Pasti semua penat lelah dan tekanan harian anda akan hilang serta-merta!

Jika anda hendak menikmati pemandangan penuh kehijauan, anda bolehlah menginap di Padi Box! Padi Box menawarkan pelbagai jenis bilik-bilik yang berbeza yang bersesuaian bagi anda. Nikmati juga pelbagai aktiviti menarik seperti membawa basikal meronda-ronda kawasan sawah padi, melihat kunang-kunang pada waktu malam serta memberi makanan kepada burung helang di kawasan Sekinchan!

4. Homestay Kampung Sungai Haji Dorani, Sungai Besar
Hendak menikmati suasana sawah padi tetapi tidak mahu menginap di dalam kontena? Jangan risau, Homestay Kampung Sungai Haji Dorani kan ada! Ya, namanya sedikit panjang tetapi destinasi penginapan ini pasti akan memberikan anda ketenangan dari kehidupan bandaraya.
Rumah tumpangan Haji Dorani ini hanya terletak beberapa jam (dalam 1 ½ ke 2 jam) dari Kuala Lumpur, tetapi suasananya sangat berbeza dengan bandaraya yang sentiasa sibuk dengan kehidupan moden. Bayangkan anda bangun pagi-pagi di rumah ini dan mendengar bunyi burung-burung berkicauan dan bukannya bunyi hon-hon kereta atau motor yang bising serta merasakan angin sejuk semulajadi dan bukan dari pendingin hawa yang boleh mengeringkan kulit anda.

Berehatlah sepuas-puasnya di rumah tumpangan ini dan berkunjunglah ke pasar Sungai Besar sekiranya anda hendak membeli beberapa buah tangan seperti kuih-kuih atau keropok kepada rakan-rakan serta ahli keluarga anda.

5. [email protected] Valley Recreation and Chalet, Ulu Klang
Sukakan aktiviti-aktiviti lasak dan menikmati suasana alam semulajadi? Jadi, Kemensah Valley Recreation and Chalet inilah tempat penginapan yang sesuai bagi anda!
Tetapi, anda perlu tahu terlebih dahulu bahawa ruang penginapan ini tidaklah menyediakan katil dengan tilam yang empuk, malah anda hanya akan tidur di dalam sebuah khemah. Memang betul-betul ekstrem destinasi penginapan kali ini! Walaupun begitu, anda dapat menikmati beberapa aktiviti dan pengalaman yang menyeronokkan ketika berada di kawasan alam semulajadi ini.

Antara aktiviti yang anda boleh lakukan ketika berada di Kemensah ini adalah anda boleh berpengalaman menaiki ATV (all-terrain vehicle) di ATV Adventure Park dan kemudian anda boleh menikmati makan tengahari sambil merendam kaki di dalam sungai yang mengalir di BBQ Lamb KL Kemensah! Jangan risau, saya pernah mencubanya dan saya syorkan anda tidak akan hanyut. Malah, anda akan lebih seronok menikmati makanan yang sangat sedap di kedai ini. Oh ya, anda juga dapat bermain sepuas-puasnya di kawasan air terjun yang mengelilingi kawasan Kemensah ini.

6. Huda’s Haven Resort, Batang Kali
Tempat penginapan menarik di Selangor yang seterusnya ialah Huda’s Haven.
Berlokasi di Batang Kali, Huda’s Haven Resort adalah sebuah tempat penginapan yang terletak jauh di luar bandar jadi anda pasti akan dapat bercuti di sebuah tempat yang menawarkan suasana yang tenang tanpa hiruk-pikuk bandaraya. Yang lagi penting, masih ramai yang tidak mengetahui tentang Huda’s Haven Resort ini jadi di musim pandemik ini, jika anda hendak mengelak dari berada di antara kesibukan orang ramai, inilah pilihan destinati percutian dan penginapan terbaik bagi anda.

Dengan ruang penginapan yang pelbagai, ianya sesuai untuk percutian bersama ahli keluarga atau rakan-rakan yang hendak menikmati waktu bersama. Huda’s Haven Resort juga menawarkan khemah sebagai ruang penginapan bagi mereka yang lebih gemar dengan pengalaman yang lebih ekstrem dan mencabar.
Antara aktiviti-aktiviti yang anda boleh lakukan ketika berada di Huda’s Haven Resort ini adalah menikmati kesejukan air Sungai Hijau atau anda juga boleh berendam di dalam kolam yang menggunakan air semulajadi. Terdapat juga aktiviti lain seperti menaiki bot, mengayuh basikal, pembakaran BBQ dan yang jarang-jarang sekali dapat kita lihat di ruang percutian, aktiviti memancing! Bagi mereka yang lebih gemarkan aktiviti yang tidak terlalu ekstrem, terdapat gelanggan terbuka untuk bermain badminton dan ping-pong serta padang sekiranya anda gemarkan sukan bola atau hendak merancang pelbagai aktiviti kekeluargaan. Bagi mereka yang gemar menyanyi, tentulah Huda’s Haven Resort menyediakan ruangan karaoke juga bagi anda!

Akhir kata
Ruang percutian dan penginapan yang telah saya senaraikan ini bukan sahaja sesuai bagi mereka yang hendak lari dari hiruk-pikuk bandaraya tetapi bagi mereka yang rindukan suasana kampung dan/atau hendak menikmati berada berdekatan alam semulajadi tetapi masih mahu menikmati pelbagai aktiviti menyeronokkan yang boleh merapatkan hubungan antara mereka dan ahli keluarga atau rakan-rakan yang bercuti bersama.

Kalau belum ada bajet untuk percutian kali ini, saya sarankan anda baca tempat menarik di Selangor yang percuma. Siapa kata kita tak boleh bergembira?


Home / Finance

Mohon Bantuan Kewangan Segera (Jika Perlu Pinjam, BACA Ini Dulu)

Sekiranya anda perlu mohon bantuan kewangan segera, jangan terburu-buru dan kalut tak tentu arah. Bertenang. Bila hati resah gelisah, masalah tak selesai. Jika kita bertenang, otak lebih mudah buat keputusan.
Izinkan kami berkongsi.
JANGAN mohon bantuan kewangan segera dengan ALONG
Ada orang yang mengalami masalah hutang serius dan betul-betul perlukan wang segera untuk membayar hutang yang lain. Ini adalan akibat terjerat kerana terpedaya dengan tawaran pihak yang mengambil peluang dan tidak bertanggungjawab.
Selalunya, dalam keadaan memaksa, ramai orang tak berfikir panjang dan terus menerima tawaran tanpa peduli akan kesannya di masa akan datang. Contohnya ialah dengan membuat pinjaman dengan along.
Jadi nasihat kami, cubalah elakkan dari membuat pinjaman kecemasan dengan mana-mana syarikat yang tidak berlesen. Suatu hari nanti, anda mungkin terpaksa gali lubang tutup lubang.
Jadi, apa pilihan yang ada?
Teruskan membaca di bawah.

Cuba mohon bantuan kewangan segera dari keluarga
Dalam hati, mesti anda akan terfikir “Boleh ke RM500 atau RM1000? Takut banyak sangat pula”.
Janganlah berfikiran negatif. Cuba sahaja tanya dulu. Kalau tak tanya, macam mana nak dapat.
Kenapa kami sarankan jumpa keluarga dulu?
Ini kerana jarang-jarang ahli keluarga seperti mak, ayah dan adik beradik akan menetapkan syarat yang terlalu ketat. Contohnya, bayar balik minggu depan.

Mereka ada budi bicara. Boleh lebih kurang.
Namun ini bukan alasan untuk anda tidak bayar langsung. Hutang tetap hutang. Anda perlu usahakan untuk bayar balik secepat mungkin.
Secara logiknya, kalau sudah namanya keluargam takkan nak buat pinjaman 1000 pun tak boleh kan?
Jika anda sudah berkeluarga dan masih tidak dapat pinjam, boleh cuba bantuan daripada kerajaan yang dipanggil Bantuan Kanak-Kanak atau BKK. Tak rugi pun mencuba.

Cuba dapatkan bantuan duit segera dari kawan
Ini adalah salah satu jalan keluar jika keluarga tidak dapat membantu.
Cuba dahulu dengan kawan-kawan di tempat kerja kita. Kalau anda jenis bekerja sendiri dan tidak punya kawan sepejabat, cuba dapatkan bantuan kewangan dari kawan-kawan yang sama-sama belajar di universiti.
Kalau masih lagi tak ada, cubalah dapatkan pinjaman duit segera dari kawan-kawan di sekolah menengah. Yang terakhir ialah rakan yang sama-sama belajar di sekolah rendah.

Cuba ikut susunan begini:
Kawan Sepejabat > Kawan Universiti > Kawan Sekolah Menengah > Kawan Sekolah Rendah
Secara logiknya, takkan nak buat pinjaman 500 pun tak boleh kan?

Akhir kata
Buang dulu rasa malu untuk meminjam. Tebalkan sahaja muka jika perlu bantuan kewangan segera.
Jika anda bukan jenis orang yang selalu meminjam, orang akan faham.
Lainlah anda jenis yang memang selalu pinjam sana sini dan tak pernah bayar. Mungkin orang akan ragu-ragu untuk segera beri bantuan pinjaman.
Usah tetap usaha. Doa jangan lupa.
Kami doakan agar segala urusan anda dipermudahkan. Jika masalah tidak berkesudahan dan masih lagi memerlukan bantuan kewangan untuk menyelesaikan hutang, cuba dapatkan nasihat dari AKPK. Mereka ada jalan penyelesaiannya.
Semoga dipermudahkan segala urusan.


Home / e-Government

iqnilam.moe.gov.my (Login IQ NILAM KPM, Guna ID DELIMa)

Penggunaan sistem IQ NILAM ini terbahagi kepada dua iaitu untuk guru dan juga murid. Jika anda adalah salah seorang dari guru yang ingin membantu murid-murid cara untuk masukkan data dalam Sistem Indeks Kualiti NILAM (IQNILAM), sila ikuti panduan untuk login iqnilam.moe.gov.my ini.
Untuk pelajar-pelajar dan guru-guru dari negeri Johor, sila gunakan sistem NILAM Johor di pautan berikut: nilamjohor.edu.my
Izinkan kami berkongsi.
1. Login IQ NILAM di iqnilam.moe.gov.my guna ID DELIMa guru
Sama seperti SAPS Guru, anda sebagai guru perlu log masuk sistem IQ Nilam terlebih dahulu. Ikuti langkah-langkah mudah untuk log masuk seperti di bawah:

Layari laman web rasmi IQNILAM di sini: https://iqnilam.moe.gov.my
Pastikan anda tidak tersalah taip iqnilam.moe.edu.my kerana URL tersebut tidak wujud
Anda anda nampak perkataan Log Masuk
Tekan logo Google yang tertulis Sign in with DELIMa
Masukkan email MOE yang disediakan dan diberikan oleh pihak sekolah

Untuk guru, email tersebut akan bermula dengan g dan berakhir dengan @moe-dl.edu.my
Contohnya, [email protected]

Jika anda sudah login menggunakan akaun MOE, pilih akaun yang tertera
Jika tidak, klik Use another account
Masukkan email MOE anda
Tekan Next
Masukkan password
Tekan Next sekali lagi
Jika tidak ada apa-apa masalah, anda kini berada di dalam sistem IQNILAM

2. Login IQ NILAM di iqnilam.moe.gov.my guna ID DELIMa pelajar
Jika anda adalah seorang murid ataupun ibu-bapa yang ingin memasukkan maklumat bacaan, anda perlu login terlebih dahulu. Anda hanya boleh merekod buku Nilam selepas berjaya login iqnilam.moe.gov.my
Ikuti langkah-langkah mudah untuk log masuk seperti di bawah:

Layari laman web rasmi IQNILAM di sini: https://iqnilam.moe.gov.my
Anda anda nampak perkataan Log Masuk
Tekan logo Google yang tertulis Sign in with DELIMa
Masukkan email MOE yang disediakan dan diberikan oleh pihak sekolah

Untuk murid, email tersebut akan bermula dengan m dan berakhir dengan @moe-dl.edu.my
Contohnya, [email protected]

Jika anda sudah login menggunakan akaun MOE, pilih akaun yang tertera
Jika tidak, klik Use another account
Masukkan email MOE anda
Tekan Next
Masukkan password
Tekan Next sekali lagi
Jika tidak ada apa-apa masalah, anda kini berada di dalam sistem IQNILAM

3. Cara isi rekod bacaan selepas log masuk sistem IQNILAM
Pertama sekali, kami mohon agar semua ibu-bapa membantu anak-anak dalam mengisi borang ini dengan JUJUR. Jika tidak baca apa-apa buku, jangan masukkan kerana ia dikira menipu.
Ibu-bapa juga digalakkan untuk memantau bacaan anak lebih-lebih lagi semasa dalam tempoh Perintah Kawalan Pergerakan (PKP).

Klik tab Rekod Bacaan NILAM
Masukkan Maklumat Bacaan

Nama Judul atau Tajuk Bahan Bacaan
Pilihan Bahasa
Tahun Terbitan
Pengarang
Penerbit

Pilih Jenis Bacaan dengan pilihan berikut dan masukkan muka surat

Buku Fiksyen
Bukan Buku Fiksyen
Bukan Buku Pilihan (Pilih)
Bahan Digital (Masukkan URL)

Tulis Rumusan
Pilih Aktiviti Pengayaan

Rumusan (Wajib)
Amali
Melukis
Mengeja
Lakonan
Bercerita
Mendeklamasi Sajak
Komen
Catatan
Pengucapan Awam
Nyanyian
Lain-lain

Isi Aktiviti Lain-lain (jika ada)
Tekan butang Simpan
Selesai

4. Semak rekod bacaan dalam sistem IQ NILAM
Macam mana nak tahu berapa banyak buku yang telah dibaca dan direkodkan dalam IQNILAM?

Login IQNILAM seperti biasa
Lihat menu sebelah kiri skrin yang memaparkan Profil Murid
Pastikan anda dapat lihat nama penuh dan nama sekolah anda
Lihat paparan berikut yang mempunyai nombor di penghujungnya:

Jumlah Buku
Jumlah Bahan Bukan Buku
Jumlah Bacaan Keseluruhan

Klik salah satu daripada paparan tadi untuk melihat maklumat dengan lebih terperinci
Selesai

Akhir kata
Diharapkan perkongsian berkenaan iqnilam.moe.gov.my ini akan memudahkan lagi urusan anda sebagai seorang pelajar, guru dan juga ibu-bapa.
Jika pelajar tidak boleh login, kemungkinan besar masih lagi belum dapat maklumat ID DELIMa dan IQ Nilam. Jadi, untuk pendaftaran IQ Nilam yang baru, pelajar perlu merujuk kepada guru kelas untuk maklumat lanjut.
Seperkara lagi, jangan tersilap sebut IQ NILAN kerana yang betul ialah IQ NILAM, bukan NILAN.

Jangan lupa, jika anak sudah berusia 12 tahun, cepat-cepat buat permohonan Kad Pengenalan baru untuk kanak-kanak di oskp.jpn.gov.my.
Semoga membantu!


Home / Technology

Cara Terminate Maxis Fibre

Kepada pengguna Maxis Fibre di luar sana yang sudah lama melanggan dan menggunakan servis Maxis, kami ingin bertanya satu soalan kepada anda. Adakah anda berpuas hati dengan servis Maxis Fibre anda? Adakah anda ingin menukar pengalaman dan mencuba perkhidmatan daripada pihak lain seperti Unifi?
Jangan risau kerana pada hari ini kami akan berkongsi dengan anda tentang cara terminate Maxis Fibre.
Cara Terminate Maxis FibreTerminate Maxis Fibre secara onlineTerminate Maxis Fibre di kaunter MaxisAkhir kata
Untuk pelanggan Maxis Fibre yang berpuas hati dan gembira dengan servis yang diterima, usah khuatir kerana kami hanya ingin menyediakan alternatif untuk anda sekiranya anda berminat dan mempunyai keinginan untuk menukar ke perkhidmatan lain yang disediakan selain Maxis Fibre.
Baiklah seperti yang anda semua sedia maklum, kebanyakan daripada kita akan berfikir, sekiranya ingin terminate Maxis Fibre kita perlu ke kaunter Maxis bukan? Tidak semestinya. Oleh itu kami akan jelaskan kepada anda dua cara terminate Maxis Fibre anda secara online dan juga menerusi kaunter Maxis.
Terminate Maxis Fibre secara online
Baiklah untuk kaedah pertama ini adalah untuk mereka yang tidak suka beratur panjang dan kaedah ini adalah yang paling mudah, iaitu secara online ataupun atas talian.

Pertama sekali anda perlu melayari internet dan membuka laman web Portal Maxis.
Setelah membuka laman web tersebut, anda perlu log masuk ke dalam akaun Maxis anda.
Sekiranya anda adalah pengguna baru, anda boleh membuat pendaftaran baru dengan cara klik “First Time User“.
Apabila sudah selesai log masuk, anda perlu mencari dan klik “View My Invoice” untuk menyemak semua baki anda yang masih belum dibayar dan tertunggak. Klik pada invoice anda yang paling baru.
Invoice anda akan menunjukkan semua bayaran anda yang tertunggak dan memerlukan anda untuk melakukan pembayaran penuh sebelum anda terminate Maxis Fibre anda.
Anda boleh melakukan pembayaran dengan cara klik “Proceed“.
Bayaran bil tertunggak anda boleh dilakukan dengan pelbagai kaedah termasuk menggunakan kad kredit anda ataupun menerusi FPX bank pilihan anda seperti Maybank2u.
Selesai membuat pembayaran, anda boleh menyemak status pembayaran anda dengan cara klik pada “View Payment History“.
Kemudian, klik pada “Live Chat” untuk berhubung terus dengan pihak Maxis.
Tunggu panggilan anda disambut oleh pihak Maxis, dan apabila sudah disambungkan, anda perlu menjelaskan kepada mereka bahawa anda berhasrat untuk terminate servis Maxis Fibre anda.
Selesai proses terminate Maxis Fibre anda.

Terminate Maxis Fibre di kaunter Maxis

Anda perlu ke kaunter Maxis berhampiran dengan anda.
Sampai di sana, anda perlu mengambil nombor giliran dan tunggu sehingga giliran anda dipanggil.
Apabila dipanggil, anda terus ke kaunter dan jelaskan hasrat anda untuk terminate Maxis Fibre anda.
Operator akan minta maklumat peribadi anda untuk pengesahan.
Selepas itu, selesailah proses terminate akaun Maxis Fibre anda.

Akhir kata
Diharapkan agar perkongsian pada hari ini akan memudahkan urusan anda untuk terminate Maxis Fibre anda.
Sekiranya anda pengguna Maxis yang masih menggunakan kaedah prepaid, jemput baca cara share kredit Maxis anda.
Sekiranya perkongsian ini membantu anda, jangan lupa untuk kongsikan untuk kebaikan bersama.

Semoga bermanfaat.


Home / Finance

Pinjaman Wang Berlesen 2022 (Yang Selamat & Dipercayai)

Sebelum anda meminjam duit kerana terdesak dan perlukan duit pinjaman kecemasan, pastikan anda tahu tentang pinjaman wang berlesen. Jangan sembarangan meminjam.
Untuk makluman, pinjaman wang berlesen ialah konsep peminjaman wang segera untuk anda memperolehi wang pada masa yang sangat singkat, dan sangat membantu anda di saat-saat kecemasan, sementara menunggu gaji anda dijelaskan pada hujung bulan.
Adakah syarikat-syarikat pemberi wang berlesen ini selamat dan boleh dipercayai? Dari mana lesen untuk beroperasi tersebut diperoleh? Kita akan melihat apakah ciri-ciri syarikat pinjaman wang berlesen dan kelebihan-kelebihan anda berurusan dengan syarikat-syarikat ini.
Pinjaman wang berlesen yang sah dari KPKT
Syarikat pinjaman wang berlesen adalah syarikat-syarikat yang berdaftar di bawah Kementerian Perumahan dan Kerajaan Tempatan (KPKT).
Di bawah Bahagian Kawalan Kredit Komuniti bagi kementerian ini, terdapat akta yang mentakrifkan lingkungan kegiatan operasi syarikat-syarikat pinjaman wang berlesen, untuk membezakannya daripada along. Syarikat-syarikat ini juga adalah berdaftar di bawah Akta Pemberi Pinjam Wang 1951 (Akta 400) dan perlu mematuhi syarat-syarat yang telah ditetapkan berdasarkan Akta tersebut.

Check syarikat peminjam ini berdaftar atau tidak
Apabila nama pun disebut sebagai pemberi wang berlesen, sudah semestinya syarikat-syarikat ini mempunyai lesen untuk beroperasi. Sebagai pengguna, anda boleh mengenal pasti sama ada syarikat itu pemberi wang yang berlesen atau tidak.
Anda boleh melakukannya dengan melayari laman web rasmi Kementerian Perumahan dan Kerajaan Tempatan (KPKT). Selain itu, anda juga boleh memeriksa lesen yang dimiliki oleh syarikat tersebut. Butir-butir lengkap yang harus terpapar pada lesen syarikat itu adalah seperti berikut:

Nama individu, syarikat atau firma PEMBERI PINJAM WANG
Alamat berdaftar pemohon lesen
Alamat operasi perniagaan Pemberi Pinjam Wang yang diluluskan
Syarat-syarat yang dikenakan oleh Pendaftar
Nombor lesen
Tarikh sah mula lesen
Tarikh sah tamat tempoh lesen
Tandatangan Pendaftar/ Timbalan Pendaftar yang meluluskan pengeluaran lesen tersebut

Sekiranya butiran-butiran ini tidak terpapar pada lesen syarikat tersebut, maka syarikat tersebut adalah tidak berlesen dan akan memberi risiko kepada anda sebagai peminjam.
Selalunya, syarikat pemberi pinjam wang bukanlah seperti syarikat pemberi pinjaman along menggunakan Kad Pengenalan orang lain yang tidak beretika. Mereka dipantau oleh KPKT.
Ini adalah satu kelebihan kepada syarikat-syarikat ini berbanding syarikat pinjaman duit segera yang tidak berlesen seperti along. Anda sebagai pengguna tidak akan mudah tertipu kerana lesen ini yang mewujudkan perbezaan antara syarikat pemberi wang berlesen dan along.

Semak lesen dan permit peminjam duit
Selain itu, syarikat pinjaman wang berlesen DIWAJIBKAN untuk mempunyai permit sekiranya ingin membuat iklan mengenai operasi mereka. Syarikat-syarikat ini perlu mendapatkan permit iklan daripada Kementerian Perumahan Kerajaan Tempatan (KPKT).
Anda sebagai peminjam boleh mengenal pasti sama ada syarikat ini berlesen atau tidak melalui iklan yang disebarkan. Mengikut Peraturan 8 Peraturan-peraturan Pemberi Pinjam Wang (Kawalan dan Perlesenan) 2003, setiap iklan sama ada dalam bentuk papan iklan, banner atau kad WAJIB mengandungi butir-butir berikut:

Nombor lesen Pemberi Pinjam Wang dan tarikh pengesahannya
Nombor permit iklan
Nama, alamat dan nombor telefon Pemberi Pinjam Wang berlesen
Kadar faedah yang ditawarkan

Syarikat pemberi wang berlesen yang gagal mendapatkan permit daripada KPKT akan disabitkan dengan kesalahan di bawah Seksyen 11 AKTA PEMBERI PINJAM WANG 1951, yang mana syarikat itu akan dihukum denda tidak melebihi daripada RM10,000 atau penjara tidak melebihi 12 bulan atau kedua-duanya sekali.

Perlu ada perjanjian pinjaman
Di samping itu, anda sebagai peminjam juga diberikan hak dalam perjanjian pinjaman. Hak sebagai peminjam ini antara faktor yang membezakan syarikat pemberi wang berlesen dan juga tidak berlesen seperti along. Hak-hak anda sebagai peminjam adalah seperti berikut:

Setiap peminjam hendaklah diberikan penyataan atau maklumat yang tidak mengelirukan bagi setiap pinjaman yang dibuat.
Setiap perjanjian pinjaman hendaklah menggunakan borang pinjaman yang ditetapkan oleh Kementerian sahaja iaitu Jadual J (pinjaman tanpa cagaran) atau Jadual K (pinjaman dengan cagaran).
Peminjam adalah berhak untuk diberikan satu salinan perjanjian secara percuma. Peminjam juga hendaklah mendapatkan resit bayaran bagi setiap bayaran balik pinjaman yang dibuat.
Peminjam turut diingatkan supaya tidak menandatangani borang perjanjian yang kosong.
Sebarang transaksi pembayaran pinjaman hendaklah diterima selepas perjanjian diisi penuh, dimatikan setem dan pembayaran dibuat di premis Pemberi Pinjam Wang (PPW) yang berkenaan.

Faktor lain bagi kelebihan berurusan dengan syarikat pemberi wang berlesen adalah perjanjian pinjaman anda perlu diakusaksi. Mengikut peruntukan Seksyen 27, AKTA PEMBERI PINJAM WANG 1951, setiap perjanjian memberi pinjam wang hendaklah diakusaksi di hadapan seorang Peguambela dan Peguamcara di Mahkamah Tinggi, seorang pegawai dari Perkhidmatan Kehakiman dan Undang-undang, Pesuruhjaya Sumpah, Jaksa Pendamai, Pegawai Daerah atau orang-orang yang dilantik oleh Menteri untuk berbuat sedemikian.
Pengakusaksi hendaklah menerangkan terma-terma akan perjanjian memberi pinjam wang kepada peminjam dan hendaklah mengesahkan pada perjanjian tersebut bahawa peminjam tersebut telah memahami maksud terma-terma dalam perjanjian itu. Perjanjian pinjaman yang tidak diakusaksi dengan betul boleh menyebabkan perjanjian tersebut terbatal, tidak sah dan tidak boleh dikuatkuasakan.

Kelebihan pinjaman wang berlesen berbanding bank
Apabila berbicara tentang pinjaman wang, lazimnya orang akan membuat pinjaman bank. Bagi peniaga pula, akan cuba dapatkan pinjaman bank untuk perniagaan pula.
Tapi, tahukah anda bahawa pinjaman wang berlesen ada kelebihannya yang tersendiri berbanding pinjaman bank dan juga syarikat-syarikat pinjaman wang tidak berlesen seperti along di luar sana? Apakah kelebihannya?

Pemprosesan Permohonan Pinjaman Yang Mudah
Pinjaman wang berlesen adalah lebih mudah dan disyorkan bagi mereka yang telah di’blacklist’, atau disenaraihitamkan.

Syarikat pinjaman wang berlesen menerima permohonan daripada individu yang telah disenaraihitamkan oleh bank, atau mempunyai rekod buruk dalam laporan CCRIS untuk pinjaman yang sedia ada daripada institusi kewangan yang lain, terutama sekali bank.
Ini berbeza dengan pinjaman bank. Untuk membuat pinjaman bank, bank akan meneliti keseluruhan rekod kredit anda, dari segi rekod pembayaran pinjaman, gaji, dan status kewangan di masa lalu.
Jika anda tidak memenuhi syarat minimum untuk pinjaman, seperti rekod CCRIS yang tidak memuaskan, kemungkinan permohonan anda tidak akan diluluskan. Pinjaman wang berlesen adalah lebih fleksibel dan tidak sukar untuk dimohon serta diproses. Jadi, kadar kelulusan permohonan adalah jauh lebih tinggi berbanding pinjaman bank.

Proses Yang Pantas
Di samping itu, pemprosesan permohonan pinjaman wang berlesen adalah sangat pantas berbanding pinjaman bank. Pemprosesan yang pantas membolehkan anda memperoleh wang pinjaman anda dengan pantas. Kadangkala, anda mampu memperoleh wang tersebut pada hari yang sama anda mula membuat permohonan. Hal ini kerana syarikat tersebut tidak perlu untuk mendapatkan wang tersebut daripada sumber-sumber lain.
Ini adalah berbeza dengan pinjaman bank. Bank akan membuat penelitian yang sangat teliti ketika memproses permohonan pinjaman wang anda. Kebanyakan bank memerlukan sehingga tempoh 5 hari bekerja untuk memproses dan meluluskan sesebuah pinjaman. Jadi, bagi anda yang memerlukan wang segera, anda tidak disyorkan untuk membuat pinjaman bank.

Kadar Faedah Pinjaman Wang Berlesen Lebih Rendah Berbanding Pinjaman Bank
Kebaikan lain mengenai pinjaman wang berlesen adalah kadar faedah yang lebih rendah daripada pinjaman bank. Syarikat pinjaman wang berlesen hanya dibenarkan untuk mengenakan kadar faedah maksimum 12% setahun untuk pinjaman bercagar dan 18% setahun untuk pinjaman tanpa cagaran. Perkara ini telah temaktub dalam Seksyen 17(1) Akta Pemberi Pinjam Wang 1951.
Kebanyakan syarikat ini tidak akan menyatakan kadar faedah yang mereka kenakan ke atas pinjaman melalui telefon atau e-mel, tetapi anda mampu untuk mengagak kadar faedah pinjaman akan berada di dalam lingkungan yang ditetapkan.
Walau bagaimanapun, terdapat juga kekurangan yang perlu dihadapi apabila anda ingin membuat pinjaman daripada syarikat peminjam wang berlesen. Kebanyakan syarikat pinjaman wang berlesen tidak menyediakan jumlah yang besar untuk anda membuat pinjaman pada satu-satu masa. Ini berbeza dengan pinjaman bank yang mampu untuk memberikan anda pinjaman wang sehingga enam angka.
Pinjaman sebesar ini lazim bagi anda yang ingin membeli rumah atau kenderaan. Ada syarikat pinjaman wang berlesen yang mampu menawarkan pinjaman wang sebesar itu, tetapi dengan modal yang kecil, adalah mustahil untuk anda membuat pinjaman lebih daripada itu yang mungkin boleh dicapai dengan pinjaman bank. Jadi, anda dinasihatkan untuk membuat pinjaman daripada syarikat pinjaman wang berlesen, hanyalah ketika anda memerlukan wang di saat-saat kecemasan.
Selain itu, walaupun peratusan kadar faedah yang dikenakan oleh syarikat pinjaman wang berlesen adalah lebih kecil daripada pinjaman bank, syarikat pinjaman wang berlesen tidak membiayai pinjaman anda untuk tempoh yang lama berbanding pinjaman bank. Kebiasaannya 10 tahun adalah tempoh yang paling lama. Ini adalah berbeza dengan pinjaman bank yang boleh membiayai pinjaman anda melebihi daripada 10 tahun.
Pada tahun 2019, syarikat yang menjalankan perkhidmatan memberi bantuan duit segera di Malaysia telah dijenamakan semula. Jika sebelum ini, syarikat-syarikat ini digelar sebagai Pemberi Pinjam Wang Berlesen (PPW). Bermula April 2019, syarikat-syarikat ini dinamakan sebagai Kredit Komuniti.

Akhir kata
Kesimpulannya, syarikat pinjaman wang mampu untuk membantu anda yang menghadapi masalah kewangan. Anda mampu untuk membuat pinjaman, memperoleh wang tersebut dengan cepat, serta tidak perlu untuk melalui prosedur yang rumit.
Syarat-syarat yang dikenakan untuk membuat sesebuah pinjaman juga adalah tidak ketat jika dibandingkan dengan pinjaman bank.
Yang penting, jangan pinjam duit dari along yang tidak berdaftar.
Walau bagaimanapun, buat perbandingan dahulu antara syarikat pinjaman wang berlesen dan juga bank, dan tentukan pinjaman yang sesuai berdasarkan masalah dan situasi semasa kewangan anda.
Fikirkan tujuan anda memerlukan wang tersebut, seberapa cepat anda memerlukan wang tersebut, dan yang lebih penting, tidak lupa untuk menjelaskan semula pinjaman tersebut kepada institusi kewangan tersebut. Buat perbandingan dengan teliti dan selesaikan masalah anda dengan segera.
Semoga bermanfaat.


Home / Technology

Cara Check Balance Hotlink

Ini panduan bagi mereka yang menggunakan pelan prepaid dari Maxis. Di sini kami ingin berkongsi cara check balance Hotlink Prepaid. Untuk mengelakkan situasi seperti kehabisan kredit ketika waktu kecemasan, kita haruslah selalu check balance kredit agar mendapat akses kepada bantuan yang diperlukan.
Akan tetapi, sekiranya baki akaun anda tidak mencukupi untuk membuat panggilan atau menghantar SMS anda boleh request untuk SOS topup, iaitu topup kecemasan yang diberikan oleh pihak Hotlink secara pinjaman.
Check Hotlink BalanceCara check balance Hotlink Prepaid1. Check balance Hotlink Prepaid melalui aplikasi Hotlink2. Check balance Hotlink Prepaid melalui kod UMBLebih cara untuk terus berhubung1. Ask-A-Topup2. Share-A-TopupAkhir kata
Cara check balance Hotlink Prepaid
Untuk check Hotlink balance , terdapat dua cara yang boleh anda lakukan untuk berbuat demikian. Anda boleh semak baki akaun anda di aplikasi Hotlink ataupun menggunakan kod UMB. Di sini kami kongikan cara semak dengan tepat.
1. Check balance Hotlink Prepaid melalui aplikasi Hotlink

Muat turun dan dapatkan aplikasi Hotlink di telefon pintar anda.
Pilih pada pautan iOS atau Android
Buka aplikasi Hotlink ditelefon pintar anda.
Baki Hotlink Prepaid anda akan tertera di halaman utama.
Anda memerlukan internet untuk menggunakan aplikasi ini.

Jika anda tidak mempunyai sambungan internet, anda boleh juga check baki Hotlink Prepaid anda melaui kod UMB yang lebih mudah.
2. Check balance Hotlink Prepaid melalui kod UMB

Di dial-pad telefon bimbit anda, dial *128*1#
Baki Digi Prepaid anda akan tertera di paparan skrin telefon bombit anda.
Sambungan internet tidak diperlukan untuk check baki menggunakan caraini.

Lebih cara untuk terus berhubung
Sekiranya anda kekurangan baki topup, ada dua cara lagi yang boleh anda gunakan untuk mendapatkan topup di kala kecemasan selain daripada SOS topup.
1. Ask-A-Topup
Dengan Ask-A-topup, anda boleh meminta kredit daripada orang yang dikenali dengan syarat, mereka juga menggunakan pelan Hotlink Prepaid. Hanya anda perlu request dan sekiranya mereka approve, kredit akan ditolak dari baki akaun mereka dan akan dimasukkan ke akaun anda. Anda boleh menggunakan servis ini melalui aplikasi Hotlink ataupun kod UMB.

Melalui aplikasi Hotlink

Muat turun dan dapatkan aplikasi Hotlink di telefon pintar anda.
Pilih pada pautan iOS atau Android
Buka aplikasi Hotlink ditelefon pintar anda.
Klik baki Hotlink Prepaid anda tertera di halaman utama.
Di halaman seterusnya, pilih Ask-A-Topup.
Masukkan nombor telefon pemberi.
 Pilih jumlah anda mahu minta.
Tekan Hantar.
Anda akan menerima pengesahan melalui SMS menyatakan permintaan anda berjaya atau tidak.

Melalui kod UMB

Di dial-pad telefon bimbit anda, dial *100*4*3#
Masukkan nombor telefon pemberi.
Masukkan jumlah yang anda mahu minta (RM1 – RM100 maksima).
Tekan Hantar.
Anda akan menerima pengesahan melalui SMS menyatakan permintaan anda berjaya atau tidak.

2. Share-A-Topup
Bagi Share-A-Topup pula, anda dibenarkan untuk berkongsi baki kredit anda kepada pengguna Hotlink Prepaid yang lain. Sama seperti servis Ask-A-Topup, anda boleh menggunakan servis ini melalui aplikasi Hotlink ataupun kod UMB.

Melalui aplikasi Hotlink

Muat turun dan dapatkan aplikasi Hotlink di telefon pintar anda.
Pilih pada pautan iOS atau Android
Buka aplikasi Hotlink ditelefon pintar anda.
Klik baki Hotlink Prepaid anda tertera di halaman utama.
Di halaman seterusnya, pilih Share-A-Topup.
Masukkan nombor telefon penerima.
 Pilih jumlah anda mahu kongsi.
Tekan Hantar.
Anda akan menerima pengesahan melalui SMS menyatakan permintaan anda berjaya atau tidak.

Melalui kod UMB

Di dial-pad telefon bimbit anda, dial *100*4*2#
Masukkan nombor telefon penerima.
Masukkan jumlah yang anda mahu kongsi (RM1 – RM100 maksima).
Tekan Hantar.
Anda akan menerima pengesahan melalui SMS menyatakan permintaan anda berjaya atau tidak.

Ada masalah semasa menggunakan servis Hotlink Prepaid?

Sekiranya proses penggunaan servis Hotlink Prepaid anda gagal, pihak Hotlink akan sedia membantu. Anda boleh menghubungi khidmat pelanggan Hotlink di sini atau hubungi 03 7492 2123
Akhir kata
Pihak kami berharap agar perkongsian cara check balance Hotlink Prepaid ini dapat memudahkan lagi urusan anda untuk kekal berhubung bersama orang tersayang.
Semoga bermanfaat.


Home / Travel

21 Tempat Menarik di Genting Highlands (45 Minit Dari Kuala Lumpur)

Genting Highlands terletak hanya 45 minit dari ibu kota Kuala Lumpur, Malaysia dan merupakan antara tempat percutian yang paling terkenal di negara ini. Genting Highlands terkenal sebagai salah satu daripada stesen bukit Malaysia, sama seperti Cameron Highlands. Salah satu daripada sebab mengapa tempat ini menjadi tumpuan orang ramai adalah untuk menikmati udaranya yang sejuk. Selain itu, orang ramai turut mengunjungi tempat ini untuk menikmati taman tema dalaman dan luarannya. Jadi, izinkan kami berkongsi tempat menarik di Genting Highlands ini, iaitu salah satu tempat menarik di Pahang.
Tempat menarik di Genting Highlands
1. Taman Tema Luar Kanak-kanak
Taman Tema Luar di Genting Highlands adalah salah satu sumber tarikan utama dan merangkumi gelongsor air yang menakjubkan serta pelbagai tunggangan..
Terdapat pelbagai bahagian berbeza di sini yang sangat sesuai untuk seisi keluarga kerana orang dewasa dapat menikmati tunggangan “roller coaster” yang mendebarkan tetapi terdapat juga beberapa permainan taman tema yang sesuai bagi kanak-kanak yang lebih muda.
Sekiranya anda berani, anda boleh mencuba tunggangan taman tema seperti Space Shot dan Flying Coaster.

2. Kuil Gua Chin Swee
Kuil Gua Chin Swee adalah sebahagian daripada tanah seluas 28 ekar di Genting Highlands.
Kuil ini didirikan untuk komuniti penganut agama Tao di sekitar ini dan didedikasikan untuk Guru Pendeta Chin Swee yang merupakan pemimpin agama terkenal di Genting Highlands.
Dikhabarkan bahawa beliau dapat mengusir roh-roh dan juga dapat memanggil hujan ke kawasan itu sekiranya para petani memerlukan bantuan dengan tanaman kering mereka.

Sekiranya anda mengunjungi kuil ini, pastikan anda melawat patung hitam Chin Swee yang menghiasi pintu masuk depan kuil tersebut.

3. Penang Food Village
Pulau Pinang terkenal kerana mempunyai antara makanan yang paling enak di seluruh Malaysia dan sekarang anda boleh mencubanya sendiri di Genting Highlands.
Sesetengah makanan di Genting Highlands boleh dinaik taraf mengikut harga yang sesuai, oleh itu, sekiranya anda mencari tawaran murah maka Penang Food Village adalah pilihan yang sangat baik.

Antara hidangan yang terkenal termasuk Lor Mee yang merupakan mi yang dicampur dalam kuah hitam khas serta Kway Teow goreng yang merupakan mi rata yang dicampur telur dan makanan laut.
Tapi, sebelum makan, kami sarankan anda semak status halal dulu.

4. Haunted Adventure
Sekiranya anda ingin merasa sedikit ketakutan di Genting Highlands, apa kata anda mengunjungi Haunted Adventure? Tarikan yang terletak di First World Plaza ini terdiri daripada lawatan yang akan membawa anda melalui bilik-bilik gelap dengan sejumlah penghuni yang menakutkan.

Tarikan ini bukan untuk mereka yang berhati lemah, tetapi untuk sesiapa sahaja yang dahagakan pengembaraan.

5. Pergunungan Genting Highlands
Genting Highlands mempunyai antara pemandangan yang tercantik di Malaysia dan tidak ada cara yang lebih baik untuk memeriksanya selain daripada mendakinya.
Genting Highlands terkenal dengan kasino dan tempat peranginannya, tetapi apabila anda keluar ke kawasan luar bandar, pemandangannya akan berubah sepenuhnya.

Oleh kerana ini adalah stesen bukit yang terkenal, udara lebih sejuk pada ketinggian ini dan anda juga boleh melihat kawasan pergunungan dan juga kawasan hutan hujan yang tidak terganggu.

6. Ladang Riadah Strawberi Genting
Ladang Riadah Strawberi Genting adalah terkenal sebagai ladang strawberi terbesar di Malaysia dan merupakan yang pertama ditubuhkan di Genting Highlands.
Ini adalah antara aktiviti terbaik di kawasan ini dan anda boleh menghabiskan waktu petang yang lapang dengan memetik buah strawberi sambil menikmati pemandangan.

Anda juga boleh mengikuti lawatan ke ladang strawberi yang luas dan juga mengunjungi kebun bunga di tapak tersebut.
Terdapat juga kafe strawberi di mana anda boleh mencuba buah-buahan enak yang ditanam di ladang.
Pastikan anda mencuba jus khas yang terkenal di Genting Highlands.

7. Pusat Pemuliharaan Gajah Kuala Gandah
Sebenarnya, lokasi ini bukanlah betul-betul terletak di Genting Highlands. Cuma perlu ke depan sedikit sahaja dalam perjalanan ke Genting Highlands.
Perjalanan dari pusat Genting Highlands ke tempat perlindungan ini memakan masa sekitar 45 minit  dan amat berbaloi sekiranya anda ingin melihat makhluk-makhluk yang menakjubkan ini dari dekat.
Salah satu tempat yang paling terkenal di Genting Highlands adalah Pusat Pemuliharaan Gajah Kuala Gandah yang dibuka pada tahun 1989. Pusat ini adalah satu-satunya tempat perlindungan gajah yang dikhaskan di Malaysia dan anda akan menemui sekitar 500 gajah di sini yang telah diselamatkan daripada ancaman pemburuan haram dan pemusnahan habitat tempatan.

8. Dewan Peringatan Lim Goh Tong
Dewan Peringatan Lim Goh Tong dikhaskan untuk Tan Sri Dato Seri Lim Goh Tong yang terkenal atas sumbangannya dalam menubuhkan Kumpulan Genting.
Lim Goh Tong terkenal di kawasan ini kerana telah mengharumkan nama Genting Highlands dan juga atas pembangunan yang banyak di kawasan tersebut.
Kawasan ini pernah menjadi stesen bukit yang agak lapang sebelum dimajukan oleh Kumpulan Genting dan lawatan ke dewan peringatan adalah cara yang baik untuk mempelajari lebih lanjut mengenai sejarah Genting Highlands.

9. Arena of Stars
Arena of Stars adalah salah satu tarikan terkenal di Genting Highlands.
Sekiranya anda ingin menonton pertunjukan, maka ini adalah tempat yang sesuai untuk dilawat. Malah, beberapa nama terbesar di dunia telah pun pernah membuat pertunjukan di sini.
Arena of Stars merupakan sebuah teater besar yang mempunyai sistem pencahayaan yang mempesonakan dan bintang-bintang antarabangsa kerap membuat persembahan di sini.
Anda disarankan untuk kekal mengikuti perkembangan terkini sekiranya anda berada di bandar supaya anda tidak terlepas untuk melihat salah satu bintangkegemaran anda.

10. Sungai Sendat
Sungai Sendat merupakan sebuah air terjun yang terletak di Ulu Yam Baru.
Anda boleh sampai ke air terjun tersebut dari Genting Highlands dan setelah sampai di sana anda akan menemui katarak besar yang memancarkan tiga tingkat yang terpisah.
Orang ramai kerap mendaki ke sini dan kemudian berkhemah berdekatan dengan air terjun. Kawasan ini merupakan sebahagian daripada hutan simpan yang mempunyai kawasan gazebo dan tempat berkelah yang indah.
Tempat ini merupakan pilihan yang bagus sekiranya anda ingin keluar dari pusat Genting Highlands.

11. World of Phalaenopsis
Ia mempunyai nama yang agak rumit tetapi World of Phalaenopsis pada dasarnya adalah satu ladang orkid yang besar.
Di ladang yang berkeluasan beberapa ekar ini, anda akan menemui sekitar 398 jenis bunga orkid dalam pelbagai warna yang menakjubkan.
Sekiranya anda seorang pencinta flora, maka tempat ini seharusnya dilawati dan anda juga dapat mempelajari bagaimana bunga-bunga di sini ditanam menggunakan kaedah bioteknologi.

12. Flying Fox
Sekiranya anda mencari pengembaraan di Genting Highlands maka Flying Fox di Awana Genting Highlands Golf Resort adalah tempat yang sesuai untuk anda.
Sebaik sahaja anda sampai di sini, anda akan dipakaikan abah keselamatan dan kemudiannya anda boleh terbang melalui hutan dan menikmati semua pemandangan Genting Highlands dari ketinggian atas udara.
Garis zip di sini adalah sepanjang 100 meter dan terletak di bukit yang indah serta merupakan satu pengalaman yang seharusnya dialami jika anda berada di kawasan ini.

13. Snow World Experience
Perkara terakhir yang mungkin anda jangkakan di Malaysia ialah salji, tetapi itulah yang anda boleh jangkakan di Snow World Experience di Genting Highlands.
Di sini anda akan menjumpai pemandangan musim sejuk dan juga gelongsor salji yang yang disebut sebagai Cresta Run.
Anda juga boleh bergembira dengan seisi keluarga dan membina orang salji atau bermain baling bebola salji. Ini adalah satu cara yang baik untuk menyejukkan badan jika anda bosan dengan cuaca panas di Malaysia.

14. Ripleys Believe It Or Not
Muzium Ripleys Believe It Or Not meliputi ruang seluas 12,000 kaki dan menyediakan hiburan kepada semua keluarga yang mencari aktiviti hari hujan di Genting Highlands.
Semasa anda berkunjung, anda akan menemui kira-kira 500 item berbeza yang berasal dari koleksi Robert Ripley, termasuklah beberapa barangan yang paling pelik yang dapat anda bayangkan.
Tempat ini mempunyai 11 galeri yang mempunyai tema yang berbeza dan masa yang diperlukan untuk berjalan-jalan di sekitar muzium(tanpa berhenti dan mencuba pengalaman interaktif) adalah 45 minit kerana ukurannya yang besar.

15. Gohtong Jaya
Gohtong Jaya adalah sebuah bandar tua yang terletak di luar Genting Highlands dan terletak di dataran tinggi yang cantik.
Bandar ini bersebelahan dengan pelbagai tarikan terkenal yang lain dan merupakan satu perubahan pemandangan yang baik sekiranya anda ingin melihat sisi kawasan Malaysia yang lebih asli.
Gohtong Jaya terkenal dengan deretan rumah kedai tradisional yang merupakan tempat yang bagus untuk datang jika anda ingin mencuba makanan Melayu yang lazat.

16. Taman Mini Cameron Highlands
Taman Mini Cameron Highlands mempunyai hasil tanaman yang mempunyai unsur-unsur yang dipengaruhi oleh Cameron Highlands yang sebenar, tetapi jika anda tidak mempunyai masa untuk pergi ke sana, maka ini adalah pengganti yang baik.
Kebun ini mempunyai ladang strawberi kecil serta sejumlah bahagian yang memaparkan sayur-sayuran hidroponik dan juga cendawan.
Ini juga merupakan sebahagian daripada galeri yang lebih luas yang juga mempunyai perkampungan Melayu dengan beberapa model rumah tradisional.

17. Genting Highlands Golf & Country Resort
Genting Highlands Golf and Country Resort terletak di dasar Pergunungan Banjaran Titiwangsa dan merupakan salah satu tempat peranginan paling mewah di kawasan ini.
Di sini anda akan menjumpai salah satu padang golf tercantik di negara ini yang direka oleh Ronald Fream dan jika anda ingin bermain dalam permainan semasa anda berada di Malaysia, maka ini adalah tempat yang sesuai untuk melakukannya.

18. Berjaya Hills
Sekiranya anda inginkan lawatan dari Genting Highlands, anda boleh memilih untuk mengambil lawatan Berjaya Hills yang berdekatan.
Terletak di Pahang berhampiran dengan Bentong, Berjaya Hills mempunyai bukit-bukit dengan ketinggian 820 meter dan turut mempunyai tempat peranginan masing-masing.
Antara tarikan pelancong di kawasan tersebut termasuklah termasuk Colmar Tropical yang merupakan hotel dan desa yang memiliki tema Perancis yang mengejutkan yang dimodelkan berdasarkan Alsace.
Terdapat juga sebuah perkampungan Jepun di sini dan anda boleh mencuba spa dan padang golf semasa anda berada di bandar
Di bahagian pinggir Berjaya Hills, anda boleh mendaki melalui hutan hujan primer yang menakjubkan.

19. Kereta Kabel Genting Skyway
Antara tempat menarik di Genting Highlands ialah Kereta Kabel Skyway. Menaiki kereta kabel ini adalah antara cara terbaik untuk naik ke atas puncak Genting Highlands.
Sekiranya anda menyukai tempat yang tinggi, makan anda bolehlah menaiki pod berstail gondola dan kemudian naik ke puncak bukit sambil menikmati pemandangan Genting Highlands yang indah pada masa yang sama.
Antara perkara terbaik mengenai kereta kabel adalah bahawa ia juga dibuka pada waktu malam. Dengan ini, anda masih dapat melihat pemandangan sekeliling walaupun setelah matahari terbenam dan juga tempat peranginan yang berkilau di kejauhan.

20. Gunung Nuang
Sekiranya anda ingin melawat di luar kawasan utama Genting Highlands, anda disarankan untuk ke Gunung Nuang iaitu sebuah gunung yang terletak di antara Pahang dan Selangor.
Puncak tersebut mempunyai ketinggian 1,493 meter dan terdapat beberapa laluan yang boleh anda pilih untuk mendaki ke puncak gunung, termasuklah Janda Baik.
Bergantung pada tahap kecergasan anda, masa yang diambil untuk mendaki puncaknya boleh memakan kira-kira dua hingga tiga jam. Mendaki ke puncak merupakan satu cara yang baik untuk menikmati pemandangan yang indah di bahagian ini.
Satu tarikan dalam laluan menuju ke puncak adalah Air Terjun Lata Chemperoh, jadi luangkan sedikit  masa untuk menikmatinya.

21. Taman Tema Dalaman & Taman Permainan Video
Antara tarikan utama di Genting Highlands adalah Taman Tema Dalam Ruangan & Taman Permainan Video yang merupakan tempat tumpuan di kawasan ini.
Antara pilihan tarikan yang menarik di tempat ini adalah muzium dan tembok pendakian.
Anda juga boleh melakukan aktiviti lain seperti “indoor skydiving” dan terdapat juga arked permainan video. Oleh itu, tempat ini sesuai dikunjungi bersama anak-anak yang lebih muda, terutamanya pada cuaca hujan di Genting Highlands.

Akhir kata
Sekian merupakan aktiviti dan tempat-tempat yang menarik di Genting Highlands. Aktiviti dan tempat-tempat ini bukan sahaja diminati oleh pelancong tempatan sahaja, malah pelancong luar negara! Apa kata anda datang berkunjung setelah wabak Coronavirus tamat?